Summary: پاکستان کو اس وقت شدید مالی بحران کا سامنا ہے اور معاشی حالات تیزی سے تنزلی کا شکار ہو رہے ہیں جس کے باعث مالیاتی امور کے ماہرین کی جانب سے پاکستان کے دیوالیہ ہونے کے بارے میں خدشات کا اظہار کیا گیا تاہم حکومت اس نوعیت کے کسی بھی خطرے کو مسترد کر رہی ہے، تو حقیقت کیا ہے؟

کرنسی بحران: کیا پاکستان کے دیوالیہ ہونے کے امکانات واقعی بڑھ رہے ہیں؟

پاکستان کو آئندہ ماہ یعنی دسمبر کی پانچ تاریخ کو ایک ارب ڈالر کے یورو بانڈز کی ادائیگی کرنی ہے جو پانچ سال پہلے بین الاقوامی مارکیٹ سے قرض اٹھانے کے لیے جاری کیا گیا تھا تاہم اس قرض کی ادائیگی کی تاریخ قریب آنے کے ساتھ ساتھ پاکستان کے دیوالیہ ہونے کی قیاس آرائیاں شروع ہو گئیں۔ پاکستان میں مالیاتی امور سے متعلق ریسرچ ہاؤسز اور افراد کی جانب سے سی ڈی ایس کے بڑھنے کو خطرناک قرار دیا گیا اور پاکستان کے ڈیفالٹ ہونے کے بارے میں خدشات کا اظہار کیا گیا تاہم حکومت پاکستان کی جانب سے ملک کے ڈیفالٹ ہونے کے خطرے کو مسترد کیا گیا۔ بین الاقوامی مارکیٹ میں پاکستانی بانڈز کے سی ڈی ایس میں بے تحاشا اضافے کی پیشرفت کے بعد جاپانی بینک نومارا کی جانب سے پاکستان کو درپیش کرنسی بحران کی رپورٹ سامنے آئی اور بینک کی جانب سے پاکستان کو ان سات ملکوں کی فہرست میں رکھا گیا جو اس وقت شدید کرنسی بحران سے دوچار ہیں۔
 سی ڈی ایس میں ہونے والے اضافے اور پاکستان کو درپیش کرنسی بحران کے بارے میں پاکستان کے معاشی اور مالیاتی امور کے ماہرین تبصرہ کرتے ہیں کہ ملک کو اس وقت شدید مالی بحران کا سامنا ہے اور معاشی حالات تیزی سے تنزلی کا شکار ہو رہے ہیں۔ تاہم ماہرین اگلے مہینے ایک ارب ڈالر یورو بانڈ کے قرضے کی ادائیگی پر ڈیفالٹ کے امکان کو مسترد کرتے ہیں لیکن اس کے بعد مزید قرضے کی ادائیگی کے لیے پاکستان کو مشکلات پیش آ سکتی ہیں کیونکہ ملک کو اس وقت کہیں سے قابل ذکر مالی امداد یا قرض نہیں مل پا رہا جس کی وجہ سے زرمبادلہ کے ذخائر تیزی سے گر رہے ہیں۔  اس سلسلے میں ڈاکٹر حفیظ پاشا نے کہا کہ اگلے مہینے ایک ارب ڈالر کی ادائیگی تو پاکستان کر لے گا تاہم اس کے بعد کی صورتحال بہت خطرناک ہے اور پاکستان دیوالیہ ہونے کے قریب جا سکتا ہے۔  انھوں نے کہا کہ پاکستان کے فوری طور پر ڈیفالٹ ہونے کا تو خطرہ نہیں تاہم آنے والے مہینوں میں اس کا خطرہ بڑھ سکتا ہے کیونکہ ملک کو کہیں سے کوئی قابل ذکر فنڈ نہیں مل رہے جو ہماری بیرونی ادائیگیوں میں توازن پید ا کرسکیں۔  جاپانی بینک ’نومارا‘ کی جانب سے پاکستان کو دنیا کے ان سات ملکوں کی فہرست میں رکھا گیا ہے جو اس وقت کرنسی کے خطرناک بحران سے دوچار ہیں ۔  ڈاکٹر حفیظ پاشا نے کہا کہ اس رپورٹ کے مطابق پاکستان کو جن ملکوں کی فہرست میں رکھا گیا اس سے پتا چلتا ہے کہ پاکستان کے معاشی حالات کس قدر خراب ہو چکے ہیں۔  پاکستان کی کرنسی اس وقت امریکی ڈالر کے سامنے 223  پر ٹریڈ کر رہی ہے جبکہ پاکستان کے زرمبادلہ ذخائر اس وقت 13 ارب ڈالر سے کچھ زیادہ ہیں اور مرکزی بینک کے پاس آٹھ ارب ڈالر سے بھی کم ذخائر رہ گئے ہیں۔


Summary: 1950 میں قطر کی آبادی محض 24 ہزار خانہ بدوش مسافروں پر مشتمل تھی جن کا ذریعہ معاش ماہی گیری اور موتی جمع کرنا تھا۔ جب قطر نے اپنا ’کالا سونا‘ دریافت کیا تو تب بھی اس کا ایک قوم کے طور پر وجود نہیں تھا مگر پھر تین ایسی تبدیلیاں رونما ہوئیں جنھوں نے اس ملک کو امیر ترین ملک بنا دیا۔

قطر: ماہی گیروں کی چھوٹی سی بستی دنیا کی امیر ریاست کیسے بنی؟

جب قطر نے اپنا ’کالا سونا‘ دریافت کیا تو اس کا ابھی تک ایک قوم کے طور پر وجود نہیں تھا یہ زیادہ پرانی بات نہیں ہے جب قطر کا دارالحکومت دوحہ جو اس وقت فٹ بال ورلڈ کپ کی میزبانی کے لیے تیار ہے ایک جدید اور امیر ملک کے تصور سے بہت دور تھا۔ یوں کہہ لیں کہ یہ ماہی گیروں اور موتی جمع کرنے والوں کی ایک عاجز سی بستی تھی جہاں کے باشندوں کی اکثریت جزیرہ نما عرب کے وسیع صحراؤں سے آنے والے خانہ بدوش مسافروں پر مشتمل تھی۔  آج قطر کے نوے سال سے زیادہ عمر کے چند ہی باشندے سنہ 1930 اور سنہ 1940 کی دہائیوں میں پیش آنے والی خوفناک معاشی مشکلات کو یاد کر سکتے ہیں، جب جاپانیوں نے موتیوں کی فارمنگ ایجاد کی اور بڑے پیمانے پر اس کی پیداوار یقینی بنا کر قطری معیشت کو تباہ کر دیا۔ اب جبکہ قطر اپنی فلک بوس عمارتوں، پرتعیش مصنوعی جزیروں اور جدید ترین سٹیڈیمز کے باعث دنیا بھر میں نمایاں ہو گیا ہے تو بی بی سی کی جانب سے ان تین تبدیلیوں کا تجزیہ کیا گیا ہے جنھوں نے اس ملک کو کرہ ارض کے امیر ترین ممالک میں سے ایک میں تبدیل کیا ہے۔ جب قطر نے اپنا ’کالا سونا‘ دریافت کیا تو اس کا ابھی تک ایک قوم کے طور پر وجود نہیں تھا اور یہ انگریزوں کے ہاتھ میں تھا، جنھوں نے سنہ 1916 میں اس علاقے کا کنٹرول سنبھالا تھا۔ جب سنہ 1971 میں ’ایکسپلورر‘ انجینئرز نے قطر کے شمال مشرقی ساحل پر نارتھ فیلڈ میں قدرتی گیس کے وسیع ذخائر کو دریافت کیا تو چند لوگوں نے اس کی اہمیت کا تصور بھی نہیں کیا تھا۔ سنہ 1996 میں قدرتی گیس سے بھرا ایک کارگو جاپان کے لیے روانہ ہوا۔ یہ قطری گیس کی پہلی بڑی برآمد اور اربوں ڈالر کی صنعت کا آغاز تھا جس نے قطریوں کو عالمی دولت کے عروج پر پہنچا دیا۔ سنہ 2021 میں قطر میں فی کس جی ڈی پی 61,276 ڈالر تھی۔ اگر ہم قوت خرید کو بھی مدنظر رکھیں تو عالمی بینک کے مطابق یہ 93,521 امریکی ڈالر تک پہنچ جاتی ہے جو کہ دنیا میں سب سے زیادہ ہے۔ اس کے علاوہ قطر اور فیفا کے خلاف بدعنوانی اور رشوت ستانی کے الزامات بھی لگائے گئے ہیں اور دعویٰ کیا گیا ہے کہ  جب اسے 2010 میں ایونٹ کے انعقاد کی ذمہ داری سونپی گئی تھی تو یہ عمل شفافیت پر مبنی نہیں تھا۔ ان مذمتوں کے علاوہ، یہ واضح ہے کہ یہ اس چھوٹے سے ملک کے لیے ورلڈ کپ سے کہیں زیادہ ہے جو ریکارڈ وقت میں امیر ہوا اور جو اب ایک جدید اور ترقی پسند ملک کے طور پر خود کو ایک اہم جیو پولیٹیکل کھلاڑی دکھانے کی کوشش کر رہا ہے۔


انڈیا اور چین روس کے سستے تیل اور گیس سے کیسے مستفید ہو رہے ہیں؟

یوکرین پر روس کے حملے کے بعد انڈیا بڑی مقدار میں سستا روسی تیل خرید رہا ہے اور چین کی روسی تیل کی درآمدات میں بھی اضافہ ہوا ہے۔ انڈیا اور چین اس وقت روسی خام تیل کے سب سے بڑے خریدار ہیں۔ انڈیا کی روسی تیل کی درآمدات رواں برس کے آغاز میں بڑھ کر جون اور جولائی میں اپنے عروج پر پہنچ گئی اور اکتوبر تک یہ سلسلہ برقرار رہا۔

چین کی طرف سے روسی تیل کی خریداری میں اس سال اتار چڑھاؤ آیا ہے، جو فروری میں روس کے یوکرین پر حملے کے شروع میں کم ہوئی، لیکن پھر اگلے مہینوں میں نمایاں طور پر اس میں اضافہ دیکھنے کو ملا۔ یوکرین کے حملے کے بعد روس اس سال مارچ سے رعایتی نرخوں پر تیل فروخت کر رہا ہے۔ مارچ میں روس سے چین اور انڈیا کی مشترکہ تیل کی درآمدات یورپی یونین کے 27 رکن ممالک کی تیل کی مجموعی درآمدات سے بھی بڑھ گئی تھی۔  یوکرین پر حملے کے بعد روس کے یورل نامی خام تیل کے خریداروں میں واضح کمی واقعی ہوئی۔ کچھ غیر ملکی حکومتوں اور کمپنیوں نے روس کی توانائی کی برآمدات کو روکنے کا فیصلہ کیا جس سے  روسی تیل کی قیمت گرنا شروع ہو گئی۔
رواں برس کے آغاز میں ایک موقع پر روسی یورال خام تیل عالمی معیار کے برینٹ کروڈ کے مقابلے میں 30 ڈالر فی بیرل سے زیادہ سستا تھا۔
ستمبر کے آخر تک، یہ تقریباً 20 ڈالر فی بیرل سستا تھا۔
انڈین حکومت نے روس سے اپنی خریداری کا دفاع کرتے ہوئے کہا ہے کہ اسے تیل وہاں سے حاصل کرنا ہوگا جہاں سے یہ سستا ملے گا۔  اس کے علاوہ دسمبر میں یورپی یونین کو یوکرین پر حملے کے بعد روس کے خلاف اٹھائے گئے اقدامات کے سلسلے میں سمندری راستے سے روسی تیل کی درآمد مکمل طور پر روکنے کا منصوبہ بھی بنا رکھا ہے۔  انڈیا جس آپشن پر غور کر رہا ہے ان میں سے ایک مقامی کرنسیوں پر مبنی نظام ہے، جہاں روس کو انڈین برآمد کنندگان کو ڈالر یا یورو کے بجائے روبل میں ادائیگی کی جاتی ہے اور درآمدات کی ادائیگی روپے میں کی جاتی ہے۔ لیکن ایک بار ایک نئی پائپ لائن، جسے پاور آف سائبیریا کہا جاتا ہے، اس دہائی کے آخر میں مکمل ہو جائے گی، جس کے بعد روس چین کو گیس فراہم کرنے والے سب سے بڑا سپلائر کے طور پر ابھر کر سامنے آ سکتا ہے۔
اور رواں برس روس سے مائع قدرتی گیس (ایل این جی) کی درآمدات میں نمایاں اضافہ ہوا ہے، حالانکہ چین کی زیادہ تر ایل این جی اب بھی دوسرے ممالک سے آتی ہے۔


Summary: گذشتہ ماہ بیرون ملک مقیم پاکستانیوں کی جانب سے صرف 2.2 ارب ڈالر کی ترسیلات زر پاکستان کو بھیجی گئی ہیں۔ ماہرین کا دعویٰ ہے کہ غیرملکی پیسے اب بھی بھیج رہے ہیں مگر وہ قانونی یا سرکاری چینل کے بجائے غیر رسمی چینل جیسا کہ حوالہ اور ہنڈی کو ترجیح دے رہے ہیں، مگر ایسا کیوں ہے؟

بیرون ملک مقیم پاکستانی سرکاری چینل کے بجائے ہنڈی، حوالہ کے ذریعے زیادہ پیسے کیوں بھیج رہے ہیں؟

پاکستان کے مرکزی بینک کی جانب سے جاری کردہ اعداد و شمار کے مطابق اکتوبر 2022 میں ستمبر 2022 کے مقابلے میں بھی نو فیصد کی کمی دیکھی گئی اور موجودہ مالی سال کے چار مہینوں کا موازنہ اگر گذشتہ مالی سال کے انھی مہینوں سے کیا جائے تو بیرون ملک مقیم پاکستانیوں کی جانب سے ترسیلات زر میں ساڑھے آٹھ فیصد سے زیادہ کی کمی دیکھی گئی۔ کرنسی کے کاروبار کے وابستہ ماہرین کا دعویٰ ہے غیرملکی پیسے اب بھی بھیج رہے ہیں مگر وہ قانونی یا سرکاری چینل کے بجائے غیر رسمی چینل جیسا کہ حوالہ اور ہنڈی کو ترجیح دے رہے ہیں پاکستان میں کرنسی کے کاروبار کے وابستہ ماہرین کا دعویٰ ہے غیرملکی پیسے اب بھی بھیج رہے ہیں مگر وہ قانونی یا سرکاری چینل کے بجائے غیر رسمی چینل جیسا کہ حوالہ اور ہنڈی کو ترجیح دے رہے ہیں جس کی وجہ سے سرکاری چینل سے پاکستان پہنچنے والی رقوم میں کمی واقع ہو رہی ہے۔  یاد رہے کہ ترسیلات زر کی غیر سرکاری چینلز کے ذریعے آمد ملک کی معیشت کے لیے بھی نہایت خطرناک ہے کیونکہ ترسیلات زر کی مد میں آنے والے ڈالر پاکستان میں زرمبادلہ ذخائر میں اضافے اور ملک کے جاری کھاتوں کے خسارے کو کم کرنے میں مدد دیتے ہیں۔ کرنسی کے کاروبار سے وابستہ افراد اور ماہرین کا دعویٰ ہے کہ ترسیلات زر میں کمی کی سب سے بڑی وجہ پاکستان میں ڈالر کا سرکاری ریٹ اور گرے مارکیٹ میں ملنے والے ریٹ کا فرق ہے جس کی وجہ سے اب زیادہ تر پیسے حوالے اور ہنڈی سے آ رہے ہیں۔  30 جون 2022 کو ختم ہونے والے مالی سال میں بیرون ملک پاکستانیوں کی جانب سے مجموعی طور پر 31.2 ارب ڈالر پاکستان بھیجے گئے جو گذشتہ مالی سال کے مقابلے میں چھ فیصد زیادہ تھے تاہم موجودہ مالی سال میں ان میں کمی کا رجحان دیکھا جا رہا ہے۔ پاک کویت انوسٹمنٹ کمپنی میں ہیڈ آف ریسرچ سمیع اللہ طارق نے بی بی سی کو بتایا کہ دنیا کے معاشی حالات نے پاکستان میں بیرون ملک سے ترسیلات زر کو منفی طور پر متاثر کیا ہے۔ انھوں نے بتایا کہ دنیا کی بڑی معیشتوں کی جانب سے شرح سود میں اضافہ کیا گیا ہے جس کی وجہ سے وہاں سرمایہ کاری میں زیادہ نفع حاصل ہو رہا ہے، اس لیے ڈالر زیادہ تر ان ملکوں میں جا رہا ہے اور بیرون ملک پاکستانی بھی اپنی بچت ان ہی معیشتوں میں لگا رہے ہیں تاکہ زیادہ نفع کما سکیں۔  مرکزی بینک کے ترجمان نے بی بی سی کی جانب سے بھیجے گئے سوالات کے جواب میں کہا کہ دنیا بھر میں ہونے والی مہنگائی کی وجہ سے لوگوں کی بچت کم ہو رہی ہے اس لیے وہ کم پیسے بھیج رہے ہیں۔ ان کا مزید کہنا تھا کہ یورپ، برطانیہ اور امریکہ میں معاشی سست روی نے پاکستان میں بھیجی جانے والی ترسیلات زر کو بھی متاثر کیا ہے۔


Summary: بنگلکہ دیش میں غیر ملکی زر مبادلہ کے ذخائر کتنے ہیں ارو آئی ایم ایف کو کیا اعتراض ہے

بنگلہ دیش کے زرِ مبادلہ کے ذخائر پر آئی ایم ایف کا اعتراض کیا؟

بنگلہ دیش بینک کے گورنر عبدالرؤف تالقدار نے 9 نومبر کو آئی ایم ایف کے نمائندوں سے ملاقات کے بعد کہا کہ ’ملک کے پاس اس وقت 34.3 ارب ڈالر کے زرمبادلہ کے ذخائر ہیں۔ اس میں سے آٹھ ارب ڈالر گھٹا کر جو رقم بچے گی وہ زرمبادلہ کے نیٹ ذخائر ہیں ۔ اس تناظر میں نیٹ ذخائر کی رقم 26.3 ارب ڈالر ہے۔ انہوں نے پریس کانفرنس میں کہا کہ آئی ایم ایف نے کہا ہے کہ ملک کے زرمبادلہ کے ذخائر کو مجموعی کے بجائے نیٹ میں ظاہر کیا جائے۔ ہمیں اس پر کوئی اعتراض نہیں ہے۔
بنگلہ دیش بینک کے تازہ ترین اعداد و شمار کے مطابق ملک میں زرمبادلہ کے مجموعی ذخائر کی مقدار 34.23 ارب ڈالر ہے۔ آئی ایم ایف نے اس پر اعتراض کرتے ہوئے کہا کہ بین الاقوامی قوانین کے مطابق بنگلہ دیش بینک کو وہی رقم ظاہر کرنی چاہیے جو اس نے استعمال کے لیے رکھی ہے۔ ورنہ ذخائر کے معاملے پر درست پیغام نہیں جائے گا۔
 یم ن امیں ایکسپورٹ ڈویلپمنٹ فنڈ ای ڈی ایف میں 60 کروڑ ڈالر شامل ہیں تاکہ برآمد کنندگان کو مختلف اشیاء کی برآمدات میں سہولت فراہم کرنے کے لیے غیر ملکی کرنسی میں قرضے حاصل کرنے کے قابل بنایا جا سکے، ماحول دوست صنعتوں میں سرمایہ کاری کے لیے قائم کیے گئے گرین ٹرانسفارمیشن فنڈ جی ٹی ایف میں 20 کروڑ ڈالر، لانگ ٹرم فائنینشل فیسیلٹی میں  سے 3.5 ملین ڈالر کو بھی بنگلہ دیش کے مجموعی زرمبادلہ کے ذخائر کے حصے کے طور پر دکھایا گیا ہے۔
 لیکن برآمدات اور ترسیلات سے آمدنی میں کمی کے باعث موجودہ تجارتی خسارہ مزید بڑھ رہا ہے۔ اس نقصان کو پورا کرنے کے لیے بنگلہ دیش کے ذخائر سے ہر ماہ 833 ملین ڈالر کی رقم کم کی جا رہی ہے۔ ماہریِن اقتصادیات اس سے پریشان ہیں۔ ماہرین اقتصادیات اور محقق غلام معظم کا کہنا ہے کہ درآمدی اخراجات کے مقابلے برآمدی آمدنی اور ترسیلات میں اضافہ نہیں ہو رہا بلکہ کم ہو رہا ہے، اس سے فرق بڑھ رہا ہے۔ اس کی تلافی کے لیے ذخائر سے فنڈز دینے پڑتے ہیں۔

لیکن یہ فرق مسلسل بڑھ رہا ہے. بنگلہ دیش کی حکومت صرف اس خسارے کو پورا کرنے کے لیے آئی ایم ایف سے قرض لے رہی ہے۔ لیکن بنگلہ دیش کا تجارتی خسارہ جس سطح پر پہنچ چکا ہے، اس قرض سے بھی اسے پورا کرنا ممکن نہیں۔ یہی وجہ ہے کہ آئی ایم ایف نے اس خسارے کو پورا کرنے کے لیے کچھ اصلاحات تجویز کی ہیں۔ ان میں ریونیو اور ٹیکسز کی مد میں بہتری، اخراجات کا معقول نظام تیار کرنا، اور زرِ مبادلہ کی جدید پالیسی تیار کرنا شامل ہے۔


کیا چین کی معیشت واقعی مشکلات کا شکار ہے؟

اس وقت چین کی معیشت میں کئی شگاف نظر آ رہے ہیں۔ چین میں بیروزگاری بڑھ رہی ہے اور کووڈ لاک ڈاؤن کی وجہ سے معیشت بھی متاثر ہوئی ہے۔ ایک اندازے کے مطابق رواں سال اقتصادی پیداوار کے لحاظ سے چین باقی ایشیائی ممالک سے پیچھے رہ جائے گا۔ فی الحال چین کے عوام کی گھریلو بچت کا تقریباً 70 فیصد ریئل اسٹیٹ میں لگا ہوا ہے۔ پراپرٹی مارکیٹ چینی معیشت کا ایک تہائی حصہ ہے۔ لیکن اب اس میں بہت سی خامیاں بھی نظر آ رہی ہیں۔ ڈین وانگ کا کہنا ہے کہ ’ہم کہہ سکتے ہیں کہ چین میں 100 ٹاپ ریئل اسٹیٹ ڈویلپرز میں سے تقریباً 60 ڈیفالٹر ہو چکے ہیں اور باقی 40 بھی جلد ہی ڈیفالٹر ہو سکتے ہیں۔ اس بات کے پیش نظر گھر کے خریدار ایک قسم کی غیر اطمینان بخش حالت میں ہیں۔ بہت سے لوگ معاہدے سے باہر نکلنا چاہتے ہیں۔ جن لوگوں نے ادائیگی کی ہے وہ اپنے سرمائے کی ضمانت اور تحفظ چاہتے ہیں۔‘ عالمی بینک کا اندازہ ہے کہ رواں سال چینی معیشت کی ترقی کی شرح باقی ایشیا پیسفک خطے کے ممالک سے پیچھے رہے گی۔ اور ایسا 30 سال سے زیادہ عرصے میں پہلی بار ہو گا۔ جارج کا کہنا ہے کہ چین نے باقی دنیا کے ساتھ کاروباری روابط جوڑ کر اقتصادی ترقی حاصل کی اور اب وہ ان رابطوں کو منقطع کر رہا ہے۔ امریکہ اور دیگر ممالک بھی اسے الگ کر رہے ہیں۔ سارہ کا کہنا ہے کہ اس وقت لوگ محسوس کر رہے ہیں کہ مالی بحران کی وجہ سے ان کی نوکریاں خطرے میں پڑ سکتی ہیں۔ وہ پراپرٹی کی گرتی ہوئی قیمتوں سے بھی پریشان ہیں۔ لوگوں کو ڈر ہے کہ جو رقم انھوں نے جائیداد میں لگائی ہے وہ بھی ڈوب سکتی ہے۔ اب وہ اپنی بچت میں اضافہ کریں گے اور اتنی رقم خرچ نہیں کریں گے۔ سارہ سو کہتی ہیں کہ ’میرے خیال میں چین میں افراط زر کی شرح کم ہے۔ بلکہ کئی جگہوں پر قیمتیں پہلے سے بھی کم ہیں۔ جیسا کہ مغربی ممالک میں دیکھا جاتا ہے، چین میں صورتحال اس کے آس پاس بھی نہیں ہے۔ کیونکہ وہاں مانگ ہی نہیں۔‘ سارہ سو کہتی ہیں: ’میرے خیال میں یہ ایک مشکل صورتحال ہے۔ ماضی میں لوگ معاشی ترقی کی وجہ سے نسبتاً مطمئن تھے۔ اب معیشت شاید ہی کہیں چمک دکھائی دے رہی ہے۔ لیکن مجھے لگتا ہے کہ چین ترقی کرتا رہے گا۔ خاص طور پر ٹیکنالوجی کے شعبے میں۔ چین کے پاس نئی ٹیکنالوجی جیسے مصنوعی ذہانت، بلاک چین، کلاؤڈ کمپیوٹنگ اور بگ ڈیٹا کے شعبے میں مہارت ہے۔ اس لیے وہ ان شعبوں میں ترقی کرتا رہے گا۔‘


Summary: انڈیا کے زیرانتظام کشمیر میں صدیوں سے اگنے والے زعفران کی کاشت موسمیاتی تبدیلی اور ٹیکنالوجی سے متاثر ہورہی ہے۔

سونے جتنا مہنگا مسالا: کیا کشمیری زعفران چند سال کا مہمان ہے؟

کئی سال سے زعفران کی فصل میں ریکارڈ گراوٹ دیکھی گئی اور اس سال بھی زعفران کے کھیت ماضی کی طرح لہلاتے نظر نہیں آئے۔  جاثیہ علی کہتی ہیں کہ ’پُوری دُنیا اس وقت موسمیاتی تبدیلی کی وجہ سے پریشان ہے۔ زعفران کی کاشت بھی متاثر ہوئی ہے لیکن ہمارے یہاں غیرضروری ٹیکنالوجی کے استعمال نے بھی زعفران کے بیچ کو خراب کردیا ہے، جس کی وجہ سے اب فصل پہلے جیسے نہیں ہوتی۔‘ جاثیہ نے ’پلانٹ پیتھولوجی‘ میں اعلیٰ ڈگری لینے کے بعد زعفران کی تجارت کرنے کی ٹھان لی تھی ’لیکن اب لگتا ہے کہ میں کسی یونیورسٹی میں پڑھاوٴں گی کیونکہ جس حساب سے فصل کم ہورہی ہے لگتا ہے زعفران چند سال کا مہمان ہے۔‘ دُنیا کا سب سے بیش قیمتی مسالہ کہلانے والے زعفران کو ’کشمیری گولڈ‘ کہتے ہیں کیونکہ سونے اور زعفران کی قیمتیں تقریباً برابر ہوتی ہیں۔ فی دس گرام زعفران چار سے پانچ ہزار روپے تک بکتا ہے۔  زعفران کی کاشت جنوبی کشمیر کے پام پورہ گاوٴں میں ہوتی ہے۔ یہ قصبہ ڈھلانوں والی زمین کے لیے مشہور ہے۔  یہاں کے 90 فیصد لوگوں کا روزگار زعفران کی کاشت پر ہی منحصر ہے لیکن سوال یہ ہے کہ ٹیکنالوجی کی وجہ سے پیداوار کم کیوں ہوئی؟  اس کے جواب میں ایک اور نوجوان شوکت احمد کہتے ہیں ’بہت کم لوگ جانتے ہیں کہ زعفران کا بیچ ایک بار بویا جاتا ہے اور تین نسلوں تک اُسی بیچ سے زعفران اُگتا رہتا ہے۔ ‘ کشمیر میں ہر سال انڈیا کے کونے کونے سے لاکھوں سیاح سیر کے لیے آتے ہیں۔ کوئی اور چیز وہ خریدیں نہ خریدیں لیکن زعفران خریدنا اُن کی پہلی ترجیح ہوتا ہے۔  فصل میں گراوٹ کی وجہ سے زعفران کے دام بھی بڑھ چکے ہیں اور بہت کم مقدار میں کشمیری زعفران ایکسپورٹ ہوتا ہے۔  حالانکہ دنیا میں ایران واحد ملک ہے جہاں سب سے زیادہ زعفران اُگتا ہے، لیکن 700 سال قبل ایرانی اور وسط ایشیائی اسلامی مبلغین نے کشمیر میں زعفران کی کاشت کو متعارف کرایا تھا۔  جاثیہ علی کہتی ہیں ’زعفران مشن اپنی جگہ ٹھیک ہے لیکن کسانوں کو مشینیں نہیں، مناسب مشوروں اور تربیت کی ضرورت ہے۔ موسمیاتی تبدیلی کا ہم کچھ نہیں کرسکتے لیکن جتنی فصل ہورہی ہے کم از کم اس کو بچایا جاسکتا ہے۔‘  زعفران کی صنعت کو بچانے کے لیے اب پام پورہ کے لوگ ’اِن ڈور زعفران‘ کا تجربہ کررہے ہیں۔ اس کا مطلب ہے کہ اب زعفران کی کاشت گھروں کے اندر کی جائے گی کیونکہ سینچائی کا مناسب انتظام نہ ہونے اور تیزی سے ہونے والی تعمیرات کے سبب یہ صنعت زبردست بحران کا شکار ہے۔ زعفران سے متعلق حکومت کے ’ایڈوانس ریسرچ سٹیشن‘ کے سربراہ ڈاکٹر بشیر احمد علائی کہتے ہیں کہ ’موسمیاتی تبدیلی سے سبھی فصلوں کا یہی حال ہے۔ پہلے تو سینچائی کی ضرورت نہیں پڑتی تھی، لیکن اب بارشیں کم ہورہی ہیں۔‘


اربوں ڈالر مالیت کی کمپنی بنانے والے نوجوان کا ڈرامائی زوال جس نے کرپٹو دنیا کو ہلا کر رکھ دیا

سیم بینک مین فرائیڈ کو ’کرپٹو کنگ‘ کا خطاب ملے ابھی آٹھ ہی دن ہوئے تھے کہ ان کی کمپنی نے دیوالیہ ہونے کا دعویٰ کر دیا اور وہ چیف ایگزیکٹیو کے عہدے سے مستعفی ہو گئے۔ اب ان کو امریکہ میں تحقیقات کا سامنا کرنا پڑ سکتا ہے۔
 اس دوران بینک مین کی نظریں مسلسل سکرین پر دوڑ رہی ہوتیں۔ ان ویڈیوز سے واضح نہیں ہوتا کہ وہ اپنے کمپیوٹر پر ایسا کر رہے ہوتے تھے لیکن ان کی سوشل میڈیا پر ٹویٹس سے کچھ اندازہ لگایا جا سکتا ہے۔
 کرپٹو کرنسی ایکسچینج ایف ٹی ایکس کے سابق باس ویڈیو گیمز کے شوقین ہیں۔ اپنے 10 لاکھ فالوورز کو انھوں نے بتایا کہ اس سے ان کو روزانہ کی بنیاد پر اربوں ڈالر کی ٹریڈنگ کرنے والی اپنی دو کمپنیوں کے کاروباری معاملات سے ذہن کو دور کرنے میں مدد ملتی ہے۔
 ایف ٹی ایکس کے تقریبا 12 لاکھ رجسٹرڈ صارفین تھے جو اس ایکسچینج کے ذریعے بٹ کوائن اور ہزاروں دیگر کرنسیوں کی سودے بازی کر رہے تھے۔
 ان میں چھوٹی سرمایہ کاری کرنے والوں سے لے کر بڑی کمپنیاں تک شامل تھیں جو اب یہ سوچنے پر مجبور ہیں کہ ایف ٹی ایکس کے ڈیجیٹل بٹوے میں پھنسا ہوا ان کا پیسہ کبھی واپس ملے گا یا نہیں۔ انھوں نے دیکھا کہ کس طرح بٹ کوائن کی قیمت مختلف ایکسچینج میں یکساں نہیں تھی اور اسی وجہ سے انھوں نے ایک جگہ سے سستا بٹ کوائن خرید کر دوسری جگہ مہنگے داموں فروخت کرنے کا کام شروع کر دیا۔ جیکس جونز اور مارٹن وارنر شو پوڈ کاسٹ پر ایک سال قبل بات کرتے ہوئے انھوں نے بتایا کہ ’ہم کام کرتے چلے گئے۔ اگر ہمارے راستے میں رکاوٹ آتی تو ہم نیا راستہ تلاش لر لیتے۔ اگر ہمارا سسٹم بوجھ برداشت نہیں کر پاتا تو ہم نیا سسٹم تخلیق دے لیتے۔‘
 ایف ٹی ایکس کے اصل مالی استحکام کے بارے میں اس وقت سوال اٹھنا شروع ہوئے جب کائن ڈیسک نامی ویب سائٹ نے دعوی کیا کہ المائدہ ریسرچ دراصل ایک ایسے کوائن کی بنیاد پر کھڑی ہے جس کو ایف ٹی ایکس کی ایک اور کمپنی نے خود ہی ایجاد کیا ہے۔
 اس قدم کے بعد پریشان صارفین نے ایف ٹی ایکس کرپٹو ایکسچینج سے اپنا پیسہ نکالنا شروع کر دیا جو مجموعی طور پر اربوں ڈالر تھا۔
 بینک مین نے پیسہ نکالنے کے عمل کو روک دیا اور مدد حاصل کرنے کی کوشش کی۔ بائنانس نے بھی ایک موقع پر ایف ٹی ایکس کو خریدنے کے بارے میں سوچا لیکن پھر کہا کہ صارفین کے پیسے کے غلط استعمال اور امریکی ایجنسی کی ممکنہ تحقیقات کے باعث یہ فیصلہ نہیں کیا گیا۔
 بٹ کوائن کی قیمت دو سال کی کم ترین سطح پر آ چکی ہے اور کئی لوگ سوال کر رہے ہیں کہ اگر ایف ٹی ایکس کے ساتھ ایسا ہو سکتا ہے تو اگلی باری کس کی ہو گی؟


Summary: ایسے تارکین وطن کی کہانیاں جو دیار غیر میں بھی نہ صرف اپنے کلچر کو اپنے کھانوں اور کاروبار کے ذریعے فروغ دے رہے ہیں بلکہ اپنے ممالک کی معیشت میں اہم کردار بھی ادا کر رہے ہیں۔

وہ کاروبار جو لوگوں کا تعلق اپنے آبائی ممالک سے جوڑے ہوئے ہیں

انھوں نے مزید کہا کہ یہ صرف پہلی نسل کے تارکین وطن نہیں یا وہ لوگ جو حال ہی میں برطانیہ منتقل ہوئے ہیں جو کہ مستقل گاہک بن جاتے ہیں۔ اس کے بجائے اس میں وہ دوسری نسل بھی شامل ہے جو اپنے خاندانوں کے لیے کھانا خرید رہی ہے اور تیزی سے اس کاروبار کو آن لائن وسعت دے رہی ہے۔
 یہ دکان جنوبی ایشیا سے مصنوعات درآمد کرنے کے علاوہ کینیا سے بھی اشیا خریدتی ہے۔
 دنیا کے تارکین وطن ممالک کے درمیان تجارت کو جو فروغ دیتے ہیں اس کا اندازہ لگانا مشکل ہے لیکن حکومتیں تارکین وطن کی آبادی اور ان کی نسل کی اقتصادی ضروریات اور اہمیت سے تیزی سے آگاہ ہو رہی ہیں۔
 لیکن دنیا کے مختلف ممالک میں تارکین وطن کی تعداد کتنی ہے؟ اقوام متحدہ کی انٹرنیشنل آرگنائزیشن فار مائیگریشن (آئی او ایم) کی سنہ 2022 کی ورلڈ مائیگریشن رپورٹ کے مطابق اس وقت 28 کروڑ 10 لاکھ لوگ ہیں جو اس ملک کے علاوہ کسی دوسرے ملک میں رہتے ہیں جس میں وہ پیدا ہوئے تھے۔
 یہ تعداد عالمی آبادی کا 3.6 فیصد یا 30 میں سے ایک شخص کے برابر ہے اور اس میں ان لوگوں کے بچے شامل نہیں، جو ان کے نئے ملک میں پیدا ہوئے ہیں اور نہ ہی اس میں سابقہ تارکین وطن کی اولاد شامل ہے۔
 آرگنائزیشن فار اکنامک کوآپریشن اینڈ ڈیولپمنٹ کی سنہ 2010 کی ایک رپورٹ میں کہا گیا کہ تارکین وطن کاروباری حضرات اپنے مقامی ہم منصبوں کے مقابلے میں بہتر تعلیم یافتہ تھے اور ان کے نئے کاروبار بنانے کے زیادہ امکانات پائے جاتے تھے۔
 اور اکثر وہ کمپنیاں کسی تارکین وطن کے سابقہ ملک سے خوراک، کپڑوں یا دیگر سامان کی درآمد میں مشغول ہوتی ہیں، جیسا کہ انڈین نژاد وجیا پوپٹ اور لیسٹر میں ان کی پھلتی پھولتی دکان، سٹور اور ان جیسے دیگر کاروباری شخصیات نے گذشتہ سال انڈیا کی برطانیہ کے لیے کل 10.4 ارب ڈالر کی برآمدات کو یقینی بنانے میں اہم کردار ادا کیا ہے۔ پیرس میں مقیم اولیور ہیبیامبیری یورپ کے لیے کینیا کی برآمدات کو بڑھانے میں مدد کر رہے ہیں۔ وہ کینیا ڈایاسپورا مارکیٹ کی ویب سائٹ کے بانی ہیں، جو افریقی ملک سے خوراک اور کپڑے بڑی تعداد میں درآمد کرتی ہے اور پھر اسے پورے یورپی براعظم میں صارفین کو فروخت کرتی ہے۔ پروفیسر پرگیہ اگروال، جو یونیورسٹی آف لافبرو میں رویے اور ڈیٹا کی ماہر ہیں، باقاعدگی سے اپنے آبائی ملک انڈیا سے آنے والی مصنوعات اپنے اور برطانیہ میں اپنے خاندان کے لیے خریدتی ہیں۔ وہ کہتی ہیں کہ جب بھی تارکین وطن کے بارے میں بات کی جاتی ہے تو اس کے بارے میں آگاہ ہونا ضروری ہے، جس میں تارکین وطن کو اکثر دو طریقوں میں سے ہی کسی ایک سے متعارف کروایا جاتا ہے۔


پاور بال: دو ڈالر کا لاٹری ٹکٹ جس پر ایک ارب ڈالر کا انعام نکل آیا

امریکہ کی ریاست کیلیفورنیا میں دنیا کی سب سے بڑی لاٹری کا ایک ٹکٹ غیر معمولی طور پر دو ارب ڈالر کے پاور بال جیک پاٹ کے ہر نمبر سے میچ کر گیا ہے۔
 اس کا مطلب ہے کہ اس ٹکٹ کے مالک کو یک مشت تقریباً ایک ہزار ملین (ایک ارب) امریکی ڈالر کی خطیر رقم بطور انعام ملے گی۔ تاہم اس رقم میں سے ان کو ٹیکس ادا کرنا ہو گا۔
 گذشتہ رات پاور بال نے اعلان کیا تھا کہ لاٹری کا ڈرا 10 گھنٹے تک تاخیر کا شکار ہوا ہے کیوں کہ 48 لاٹریوں میں سے ایک میں ابھی تک سیلز مکمل نہیں ہوئی تھیں۔ اس لاٹری کے حتمی ڈرا، یعنی انعام جیتنے کا فیصلہ، کرنے سے پہلے ضروری ہے کہ اس میں شامل تمام 48 لاٹریاں اپنی سیلز مکمل کر لیں۔
 تنظیم کی جانب سے کہا گیا کہ اس کھیل کی حفاظت اور تمام کھلاڑیوں کو جیتنے کا برابر موقع دینے کے لیے سخت سکیورٹی انتظامات کیے جاتے ہیں تاکہ کسی قسم کی دو نمبری نہ ہو سکے۔
 چند ریاستوں میں ٹکٹ جیتنے والوں کو اپنی شناخت چھپا کر رکھنے کی اجازت ہے تاہم کیلیفورنیا سمیت چند ریاستوں میں لاٹری جیتنے کے بعد انعامی رقم حاصل کرنے کے لیے شناخت ظاہر کرنا ضروری ہوتا ہے۔
 پاور بال کا ٹکٹ صرف دو ڈالر میں خریدا جا سکتا ہے اور جیتنے والے کے پاس یہ اختیار ہوتا ہے کہ وہ پوری رقم حاصل کر سکے۔
 جیک پاٹ جیتنے کے لیے ضروری ہوتا ہے کہ ٹکٹ پر وہی چھ ہندسے درج ہوں جو لاٹری میں نکلیں۔
 آخری بار پاور بال کا جیک پاٹ تین اگست کو جیتا گیا تھا۔ جیتنے والے شخص نے 206 ملین امریکی ڈالر وصول کیے۔
جولائی میں میگا ملین ٹکٹ پر ا1.34 ارب ڈالر جیتے گئے تھے۔ پاور بال کا ٹکٹ آن لائن خریدا جا سکتا ہے اور اس کے لیے امریکی شہریت ضروری نہیں۔
 تاہم جیت کی صورت میں انعامی رقم وصول کرنے کے لیے اسی ریاست میں جانا پڑتا ہے جہاں کا ٹکٹ ہوتا ہے۔
 واضح رہے کہ پاور بال کے علاوہ بھی امریکہ میں لاٹری کی کئی گیمز ہیں اور ان میں بھی ایسے ہی قوانین ہیں۔
 2015 میں ایک 37 سالہ عراقی شہری نے 6.4 ملین ڈالر کا انعام جیتا تھا۔ انھوں نے ’میگا بکس‘ نامی جیک پاٹ جیتا تھا جس کا ٹکٹ انھوں نے ایک ویب سائٹ کے ذریعے خریدا تھا۔
 اس تنظیم کی بنیاد 1987 میں رکھی گئی تھی اور ایک سال بعد ’لوٹو امریکہ‘ کے نام سے پہلی گیم شروع کی گئی تھی۔
ٹکٹ کی فروخت سے حاصل ہونے والی رقم سے ہی انعام دیا جاتا ہے جبکہ باقی بچ جانے والی رقم حکومت کے زیر انتظام ان ریاستی لاٹریز کو دے دی جاتی ہے جو پاور بال کا حصہ ہیں۔


Summary: ڈیموکریٹک قیادت ملازمتوں کی تعداد میں زبردست اضافے اور اس حقیقت کے باوجود کہ مہنگائی کی وجوہات کسی کے قابو میں نہیں ہیں، معیشت کے بارے میں اپنا موقف عام لوگوں تک پہنچانے میں ناکام رہی ہے۔

امریکہ: مڈ ٹرم الیکشن میں مہنگائی اور معیشت عوام کے لیے سب سے اہم

ان کے خیال میں واشنگٹن میں موجودہ ڈیموکریٹک قیادت کوئی پرواہ نہیں کرتی اور اوہایو کے عام لوگوں کو بھول چکی ہے۔ انھوں نے کہا کہ ڈیموکریٹس غیر متعلقہ چیزوں کی پرواہ کرتے ہیں، مثال کے طور پر الیکٹرک کاروں کی طرف دھکیلنا جس کی وہ متحمل نہیں ہو سکتی ہیں۔ ملازمتوں کی تعداد میں زبردست اضافے اور اس حقیقت کے باوجود کہ مہنگائی کی وجوہات کسی کے قابو میں نہیں ہیں، وہ معیشت کے بارے میں اپنا موقف عام لوگوں تک پہنچانے میں ناکام رہے ہیں۔ مس سٹیفنز نے بی بی سی کو بتایا کہ ’ہمارے لیے یہ اہم ہے کہ دکانوں پر انڈے کتنے میں فروخت ہو رہے ہیں۔ 18 انڈوں کی قیمت ساڑھے سات ڈالر سے بھی زیادہ ہے جو تین بچوں والے کسی بھی خاندان کے لیے ناقابل برداشت ہے۔ یہاں تک کہ ہم دونوں کے کام کرنے کے باوجود یہ ناقابل برداشت ہے۔‘ دوسری طرف 59 سالہ جیروم فلپس نے سنہ 2020 میں صدر جو بائیڈن اور ڈیموکریٹس کو ووٹ دیا۔ وہ نہیں جانتے کہ وہ اس بار کس کو ووٹ دیں گے۔ جیروم نے سابق صدر ڈونلڈ ٹرمپ کو ’ بدحال معیشت‘ کا ذمہ دار ٹھہرایا لیکن کہا کہ مسٹر بائیڈن کی کارکردگی بھی اب تک  ’مکمل طور پر مایوس کن‘ ہے۔ انہوں نے کہا کہ ’صدر بائیڈن نے معیشت کو بہتر کرنے کے لیے کچھ نہیں کیا، کچھ بھی نہیں۔‘  جیروم فلپس کا کہنا ہے کہ ’قیمتیں بڑھ رہی ہیں، آپ کھا نہیں سکتے۔ آپ کے پاس نوکریاں نہیں ہیں، لوگ کام نہیں کرنا چاہتے کیونکہ وہ آپ کو تنخواہ نہیں دینا چاہتے جس کی وجہ سے لوگوں کی مشکلات بڑھ رہی ہیں۔‘ پیو ریسرچ سینٹر کی رپورٹ سے معلوم ہوتا ہے کہ یہ تمام خدشات مختلف آبادیوں اور آمدنی کے لحاظ سے مختلف طبقات میں وسیع پیمانے پر پائے گئے۔ اگرچہ سروے کے جوابات میں کسی حد تک متعصبانہ جھکاؤ تھا پھر بھی ڈیموکریٹس اور ریپبلکن دونوں کی ایک بڑی اکثریت نے کہا کہ وہ افراط زر کے بارے میں بہت فکر مند ہیں۔ ڈیموکریٹس میں یہ تعداد 66 فیصد جبکہ ریپبلکن میں 81 فیصد تھی۔ ڈیموکریٹس نے مسٹر بائیڈن کے ریکارڈ کا دفاع کرتے ہوئے اس حقیقت کی طرف اشارہ کیا ہے کہ مہنگائی ایک عالمی رجحان ہے اور وبائی امراض کے باوجود روزگار میں ریکارڈ اضافہ ہوا ہے۔ امریکہ کی معیشت نے اکتوبر میں دو لاکھ اکسٹھ ہزار ملازمتوں کا اضافہ کیا۔ اس طرح صدر بائیڈن کے اقتدار سنبھالنے کے بعد سے نئی ملازمتوں کی کل تعداد 10 ملین سے زیادہ ہو گئی۔ یہ تعداد اس سے زیادہ ہے جو دوسرے صدور نے اپنے پہلے 20 مہینوں میں دیکھی۔


روشن ڈیجیٹل اکاؤنٹ: کم ہوتی سرمایہ کاری کی وجہ سیاسی ہے یا معاشی؟

’روشن ڈیجیٹل اکاؤنٹ میں سرمایہ کاری اب اتنی پُرکشش نہیں رہی۔‘ وہ سکیم جو خصوصاً سمندر پار پاکستانیوں کے لیے رقم کی منتقلی کا ذریعہ بنی، اب اس کے بارے کچھ ایسا تاثر بن رہا ہے۔  ان اکاونٹس میں بیرون ملک مقیم پاکستانی سرمایہ کرتے ہیں۔ بیرون ملک پاکستانیوں کے بارے میں ایک عمومی تاثر پایا جاتا ہے کہ ان کی بڑی تعداد تحریک انصاف کی ہمدرد ہے اور پاکستان میں تحریک انصاف کی حکومت کے خاتمے کے بعد ان کی جانب سے سرمایہ کاری میں کمی کی گئی ہے۔
 اس کی وجہ کیا بنی، اس پر وہ کہتے ہیں کہ اب ان اکاونٹس میں سرمایہ کاری اتنی منافع بخش اور پُرکشش نہیں رہی۔
 ’پہلے فارن کرنسی میں ان اکاؤنٹس میں سرمایہ کاری پُرکشش تھی لیکن اب کچھ اب عالمی مارکیٹ میں کچھ دوسرے سرمایہ کاری کے ذرائع بھی میسر ہو چکے ہیں‘ جن کی وجہ سے اب وہ ان اکاؤنٹس میں زیادہ سرمایہ نہیں لگا رہے۔‘ روشن ڈیجیٹل اکاؤنٹس میں سرمایہ کاری کا آغاز ستمبر 2020 میں ہوا جب پہلے مہینے ستر لاکھ ڈالر کی سرمایہ کاری ہوئی جو مئی 2021 میں اپنی بلند ترین سطح پر پہنچ گئی۔ اس مہینے میں 31 کروڑ ڈالر کی سرمایہ کاری ان اکاؤنٹس کے ذریعے کی گئی جبکہ مارچ 2022 میں ان اکاؤنٹس میں 29 کروڑ کی سرمایہ کاری ہوئی۔  روشن ڈیجیٹل اکاؤنٹس میں کم ہوتی سرمایہ کاری کے بارے میں جب مالیاتی شعبے کے ماہرین سے بات کی گئی اور پوچھا گیا کہ اس کی وجہ کیا ملک میں سیاسی تبدیلی ہے، تو ان کے مطابق اس میں سیاسی صورتحال کا تعلق ضرور ہے۔ انھوں نے کہا کہ ’جب روشن ڈیجیٹل اکاؤنٹس شروع ہوئے تو اس وقت فارن کرنسی میں پاکستان میں ان اکاؤنٹس میں سرمایہ کاری پر بہت پُرکشش منافع مل رہا تھا کیونکہ اس وقت امریکہ یا برطانیہ کی مارکیٹ میں سرمایہ کاری اور روشن ڈیجیٹل اکاؤنٹس میں سرمایہ کاری پر منافع کا فرق چھ فیصد تھا۔  ’کیونکہ اس وقت وہاں پر شرح منافع 0.25 فیصد تھا جبکہ ان اکاؤنٹس میں سرمایہ کاری سے فارن کرنسی میں ریٹرن چھ سے ساڑھے چھ فیصد مل رہا تھا، جو بہت زیادہ پُرکشش تھا۔‘ ان کے مطابق تاہم، اب یہ فرق کم ہو کر دو سے تین فیصد رہ گیا ہے کیونکہ امریکہ اور یورپی مارکیٹ میں شرح سود کے بڑھنے سے پاکستان کے ان اکاؤنٹس میں سرمایہ کاری کا نفع اب پہلے جیسا نہیں رہا۔ زاہد منیر نے اس سلسلے میں کہا یہ بات ٹھیک ہے کہ ان روشن ڈیجیٹل اکاؤنٹس میں سرمایہ کاری پُرکشش نہیں رہی۔ انھوں نے کہا ’فرق کم رہ گیا ہے جبکہ پاکستان کا کنٹری رسک بڑھنے سے سرمایہ کار اب پاکستان کی جانب راغب نہیں۔‘


Summary: کینیڈا کے وزیر برائے امیگریشن شان فریزر کے کہا کہ ’ہمیں ملک کے تمام خطوں میں تمام شعبوں میں مزید کارکنوں کی ضرورت ہے، قطع نظر اس کے کہ وہ فرنٹ لائن ہیلتھ کیئر ورکرز، ٹرک ڈرائیور، گھر بنانے والے یا سافٹ ویئر انجینئرز ہوں۔‘

کینیڈا کو نئی امیگریشن پالیسی کے تحت کن شعبوں میں 14 لاکھ ملازمین کی ضرورت ہے؟

کینیڈا کے امیگریشن کے وزیر شان فریزر نے آئندہ تین برسوں میں تقریباً 14 لاکھ تارکین وطن کو خوش آمدید کہنے کے منصوبے کا افتتاح کرتے ہوئے یہ بات کہی۔   شان فریزر کے اعلان کے مطابق کینیڈا سنہ 2023 میں 465,000 نئے مستقل باشندوں کو اپنے ملک میں خوش آمدید کہے گا۔ سنہ 2024 میں چار لاکھ پچاسی ہزار جبکہ سنہ 2025 میں پانچ لاکھ مزید افراد مستقبل رہائش کی غرض سے کینیڈا کا رُخ کریں گے۔ اس کا مطلب یہ ہے کہ تارکین وطن کو اپنے ملک میں بسانے کے کینیڈا کی حکومت کے ابتدائی اہداف میں تقریباً 13 فیصد کا اضافہ ہوا ہے۔  کینیڈا کے اس اقدام کا بنیادی مقصد تمام محکموں میں ملازمتوں کی موجودہ کمی کو پورا کرنا ہے۔ کینیڈا کے مختلف محکموں میں ہزاروں ملازمتیں دستیاب ہیں جنھیں پُر کرنا باقی ہے۔ شان فریزر نے کہا کہ کینیڈا میں رائج نئے امیگریشن پلان کے ذریعے اب مختلف شعبہ ہائے جات کے لیے ملازمین کو تلاش کرنے میں مدد ملے گی۔

یاد رہے کہ کینیڈا کے دس لاکھ تک شہری فی الحال بیروزگار ہیں مگر اس کی بنیادی وجہ یہ ہے کہ یا تو وہ کام کرنے کے قابل نہیں ہیں یا پھر وہ ایسی ملازمتیں کرنا ہی نہیں چاہتے ہیں جو کے مارکیٹ میں فی الحال دستیاب ہیں۔ اسی لیے کینیڈا کو باہر سے ملازمین کی ضرورت پڑ گئی ہے۔
 شان فریزر نے نئے منصوبے کی افتتاحی تقریب کے دوران کہا ’کینیڈین اپنی آبادی میں اضافے کی ضرورت کو سمجھتے ہیں۔ ہم افرادی قوت کی ضروریات کو پورا کرنے جا رہے ہیں، اگر ہم ایک تشویشناک آبادیاتی رجحان کو متوازن کرنے اور خاندانوں کو دوبارہ ملانے کے لیے جا رہے ہیں۔‘
 اگرچہ حکومت نے نشاندہی کی ہے کہ ہنر مند مزدوروں کی کمی کینیڈا کی معیشت کے تمام شعبوں کو متاثر کرتی ہے، لیکن حکومتی تجزیوں کے اعداد و شمار بتاتے ہیں کہ سب سے زیادہ متاثر ہونے والے شعبوں میں ایک طبی خدمات کی فراہمی کا مسئلہ ہے۔
 شان فریزر کے کہا کہ ’ہمیں ملک کے تمام خطوں میں تمام شعبوں میں مزید کارکنوں کی ضرورت ہے، قطع نظر اس کے کہ وہ فرنٹ لائن ہیلتھ کیئر ورکرز، ٹرک ڈرائیور، گھر بنانے والے ہوں (یعنی مزدور ہوں) یا سافٹ ویئر انجینئرز ہوں۔‘

 کینیڈا کی کنزرویٹو پارٹی، جو جسٹن ٹروڈو کی حکومت کی مخالف ہے، نے رواں ہفتے اعلان کیے گئے حکومتی فیصلے پر تنقید کی ہے، تاہم اس نے امیگریشن کھولنے کی ضرورت کو تسلیم کیا ہے۔
 اس طرح یونیورسٹی آف واٹرلُو کے ماہر اقتصادیات میکال سکوٹروڈ نے نشاندہی کی ہے کہ اگرچہ کینیڈا میں تارکین وطن کی تعداد میں اضافے کی بہت سی وجوہات ہیں لیکن موجودہ صورتحال اس آغاز کے لیے زیادہ سازگار نہیں ہے، جسے شمالی امریکی ملک حاصل کرنا چاہتا ہے۔


مہنگائی کے باوجود لوگ ڈیٹِنگ ایپ پر زیادہ خرچ کر رہے ہیں

ڈیٹنگ کی ایپس کے حالیہ اعداد وشمار کے مطابق مہنگائی کے اس دور میں صارفین ویڈیو سٹریمِنگ جیسی تفریحی چیزوں سے لیکر کھانے پینے پر کم پیسے خرچ کر رہے ہیں، لیکن لگتا ہے کہ اکثر لوگ ابھی تک ڈیٹِنگ پر اخراجات کم کرنے کے لیے تیار نہیں ہیں۔ ڈیٹِنگ کی مشہور ایپ ’ٹِنڈر‘  کے مالک کا کہنا ہے کہ جولائی اور ستمبر کے مہینوں میں عالمی سطح پر پیسے دیکر ان کی سروس استعمال کرنے والے صارفین کی تعداد میں سات فیصد کا اضافہ ہوا ہے۔ کمپنی کے مطابق بری معاشی صورت حال کے اثرات ان کی سستی ایپس پر دکھائی دے رہے ہیں۔ اس حوالے سے کمپنی نے اپنی ڈیٹِنگ ایپ ’پلنٹی آف فِش‘ کی مثال دی جو کم آمدنی والے صارفین کی ضروریات پوری کرتی ہے۔ اعداد وشمار کے مطابق گزشتہ تین ماہ میں دنیا کی مقبول ترین ڈیٹِنگ ایپس میں ایک، ٹِنڈر کی آمدن اور اس کے صارفین کے تعداد میں اضافہ ہوا ہے۔ یہ کمپنی مفت خدمات بھی فراہم کرتی ہے۔ ٹِنڈر کا کہنا ہے کہ اس کے صارفین میں اضافے کی ایک وجہ ان کا ایک نیا فیچر ہے جس میں صارفین اپنے کمپیوٹر کی ٹچ سکرین پر دائیں یا بائیں انگلی پھیر کے ویب سائٹس پر آگے پیچے جا سکتے ہیں۔ اگرچہ حالیہ عرصے میں ٹِنڈر کے صارفین میں اضافہ ہوا ہے، تاہم کمپنی کا کہنا تھا کہ ان کے صارفین ٹِنڈر کے ’سُپر لائیک‘ اور ’بُوسٹ‘ جیسے فیچرز پر کم پیسے خرچ کر رہے ہیں جس سے یہ لگتا ہے کہ کمپنی کو بہت منافع ہو رہا ہے۔ میچ کی پیشنگوئی بھی یہی ہے کہ اس سال کی آخری سہ ماہی میں ٹِنڈر کے منافعے میں اضافہ نہیں ہوگا بلکہ یہ ایک سطح پر جا کر رک جائے گا۔ میچ کا دعویٰ ہے کہ اب تک سیکنڑوں ہزاروں صارفین کمپنی کی سہولیات سے مستفید ہو چکے ہیں۔ کمپنی کے مطابق گزشتہ سہ ماہی میں دنیا بھر میں اس کی مختلف ایپس کے پیسے دیکر خدمات حاصل کرنے والے صارفین کی کل تعداد ایک کروڑ 65 لاکھ ہو چکی تھی۔ میچ کا کہنا تھا کہ اگست کے بعد اس کی انتظامیہ نے ٹِنڈر کے نئے چیف ایگزیکٹِو کی تلاش جاری رکھی، تاہم اس دوران انتظامیہ نے اس بات پر بھی توجہ مرکوز رکھی کہ خواتین صارفین کو بھی ٹِنڈر پر بہتر سے بہتر خدمات فراہم کی جائیں۔ یاد رہے کہ ٹِنڈر کو اس الزام کا سامنا کرنا پڑا تھا کہ اس ایپ پر خواتین کے ساتھ اچھا سلوک نہیں کیا جاتا۔ میچ کے تازہ ترین اعداد وشمار ایک ایسے وقت میں سامنے آئے ہیں جب ٹیکنالوجی کی بڑی بڑی کمپنیوں کو خدشہ ہے کہ عالمی معیشت کی بدحالی کی وجہ سے ان کے کاروبار متاثر ہو سکتے ہیں۔ مثلاً گزشتہ ہفتے ایپل اور ایمازون، دونوں نے کہا تھا کہ جوں جوں لوگ اپنے اخراجات کم رہے ہیں ، ان کمپنیوں کو بھی خدشہ ہے کہ ان کی آمدن بھی کم ہو جائے گی۔


انڈیا کی ایک تہائی آبادی اب مڈل کلاس: متوسط آمدن کے لوگ ملکی ترقی کے لیے اہم کیوں؟

انڈیا کی آبادی میں ہر تین میں سے ایک شخص اب مڈل کلاس یا متوسط طبقے میں شامل ہے جس کی سالانہ آمدنی پانچ لاکھ روپے سے 30 لاکھ روپے تک ہے۔  اس رپورٹ میں مزید بتایا گیا ہے کہ ملک کی آبادی میں مڈل کلاس کی شرح 2047 تک 63 فیصد ہو جانے کی توقع ہے۔ ’دی رائز آف مڈل کلاس‘ نامی اس رپورٹ کے سربراہ راجیش شکلا کے حوالے سے میڈیا میں بتایا گیا ہےکہ ’اگر ملک میں اقتصادی اور سیاسی اصلاحات صحیح سمت کی طرف جاتے ہیں تو انڈ یا میں آمدنی کا جو پیرامڈ ہے اس میں نیچے کا حصہ یعنی کم آمدنی والے یا غریب لوگوں کا حصہ بہت چھوٹا رہ جائے گا۔ اس میں سب سے بڑا گروپ مڈل کلاس کا ہوگا اور سب سے اوپر امیر اور امیر ترین لوگوں کی ایک خاصی بڑی تعداد ہو گی۔ اس رپورٹ میں 10 لاکھ سے زیادہ آبادی والے 63 شہروں میں سروے کیا گیا ہے۔ غریب ترین لوگوں کو اس زمرے میں رکھا گیا ہے جن کی آمدنی ایک لاکھ 25 ہزار روپے سے کم ہے۔سروے میں پایا گیا کہ اس زمرے کے لوگ عموماً کار خریدنےکی حالت میں نہیں ہوتے۔ ان میں سے کسی کے پاس ایئر کنڈیشنر (اے سی) نہیں ہے۔ جبکہ ان سے ذرا اوپر کے طبقے میں جو دھیرے دھیرے آگے بڑھ رہا ہے ان میں 10 میں سے چار سے کم لوگوں کے پاس موٹر سائيکل ہے۔ ان میں دو فیصد کے پاس اے سی بھی ہے۔  مڈل کلاس کے اس زمرے میں جن کی سالانہ آمدنی 5 لاکھ سے 15 لاکھ روپے تک ہے ، ان میں ہر 10 گھروں میں سے تین کے پاس کار ہے۔ جبکہ 30 لاکھ روپے سے زیادہ انکم والے امیر لوگوں میں ہر گھر میں کار ہے۔ امیر ترین گھروں میں اوسطاً تین کاریں ہیں۔ عالمی بینک اور دیگر عالمی اداروں کا ماننا ہے کہ جس کی آمدنی 10 سے 100 ڈالر یومیہ ہے وہ متوسط طبقے میں شمار ہوتا ہے۔ گذشتہ صدی میں دنیا کے سبھی ملکوں کے مڈل کلاس نے عالمی معیشت کے فروغ میں بنیادی کردار ادا کیا ہے۔  ماہر اقتصادیات ابھیجیت رائے نے انڈیا کے مڈل کلاس پر اپنے ایک مضمون میں لکھا تھا کہ ’گذشتہ چند عشروں میں دنیا میں جو اقتصادی ترقی ہوئی ہے اس میں امریکہ ، یورپ اور دوسرے ترقی یافتہ ملکوں کے  مڈل کلاس کی خریداری کی قوت میں اضافے کا بہت بڑا کردار ہے۔ متوسط طبقہ بیشتر اشیا اور خدمات کے لیے سب سے بڑی مارکیٹ ہے۔ کسی بھی ملک میں سب سے زیادہ براہ راست یا بالواسطہ ٹیکس آبادی کے اسی زمرے سے آتا ہے۔ ساتھ یہی گروپ کسی بھی ملک کے سیاسی استحکام میں اہم کردار ادا کرتا ہے۔‘  عالمی بینک کے موجودہ پیمانے کے مطابق جن ممالک کی مجموعی قومی آمدنی فی کس 1036 ڈالر سے 4045 ڈالر تک ہے وہ لور مڈل کلاس یعنی متوسط طبقے سے کم والے زمرے میں آتے ہیں۔


شی جن پنگ کے تیسرے دور کے آغاز کے ساتھ چینی شیئرز کی امریکی مارکیٹ میں گراوٹ

امریک بازارِ حصص (سٹاک مارکیٹ) میں لسٹڈ چینی کمپنیوں کے حصص ان خدشات کی وجہ سے گروٹ کا شکار ہیں کہ صدر شی جن پنگ اقتصادی ترقی کی قیمت پر اپنے نظریات پر مبنی اپنی پالیسیاں جاری رکھیں گے۔  چینی ٹیکنالوجی کمپنیاں علی بابا اور بیدو کے حصص کی نیویارک کی مارکیٹ میں 12 فیصد سے زیادہ گر گئیں۔ ایک تجزیہ کار نے کہا کہ بیجنگ میں ترقی کو فروغ دینے کے اقدامات اور اس کی صفر کوویڈ پالیسیوں کے درمیان ایک ’طاقت کی کشمش‘ جاری ہے۔  پیر کو ٹیکنالوجی کی ایک بڑی کمپنی ’علی بابا‘ کے حصص کی قیمتیں نیویارک سٹاک ایکسچینج میں 12.5 فیصد گر کر بند ہوئیں، جو دن کے اوائل میں 52 ہفتے کی کم ترین سطح پر پہنچ گئے تھے۔ انٹرنیٹ کمپنی بیدو (Baidu) کو 12.6 فیصد کا نقصان ہوا، جبکہ ای کامرس پلیٹ فارم ’پنڈوڈو‘ (Pinduoduo) کے حصص کی قیمتوں میں تقریباً 25 فیصد کمی ہوئی۔ چینی کمپنیوں کے حصص کی قیمتوں میں یہ کمی چین کی حکمراں کمیونسٹ پارٹی کے اتوار کو ایک دہائی میں ہونے والی دو بار کانگریس کے اجلاس کے اختتام کے بعد سامنے آئی ہے۔ ایک ہفتہ تک جاری رہنے والے اس اس اجلاس کے دوران صدر شی جن پنگ نے تیسری مدت کے لیے صدارتی عہدے کی ذمہ داریاں سنبھالی ہیں، جو کہ خود اپنی جگہ ایک تاریخ ہے۔ انھوں نے کورونا وائرس کے پھیلاؤ کو کم کرنے کے لیے ملک کے سخت اقدامات میں نرمی کے لیے کوئی ٹائم لائن پیش نہیں کی۔ بی این پی پریباس اثاثہ جات کی منیجمنٹ سے تعلق رکھنے والے مینیو لیو نے بی بی سی کو بتایا کہ چین کی معیشت کو ’پالیسی محرک اور متعدد اقسام کی نمو کے چیلنجوں کا سامنا ہے جس میں کوویڈ پابندیاں، پراپرٹی مارکیٹ میں مندی اور برآمدات میں کمی‘ شامل ہیں۔ انہوں نے کہا کہ ’ہم توقع کرتے ہیں کہ (چینی) حکومت اپنی صفر کوویڈ پالیسی پر مسلسل داخلی دباؤ کا سامنا کرے گی۔‘ برطانوی بینک ایچ بی ایس سی کے گریٹر چائنا کے ماہر اقتصادیات، ارِن زِن نے سرمایہ کاروں کو ایک نوٹ میں کہا  کہ اگرچہ پیر کو شائع ہونے والے سرکاری اعداد و شمار سے پتہ چلتا ہے کہ جولائی اور ستمبر کے درمیان معیشت نے توقع سے بہتر شرح پر ترقی کی تاہم ’ابھی بھی تناؤ کے آثار موجود ہیں کیونکہ کوویڈ-19 کی جاری وبا کے پھر سے بھڑک اٹھنے اور پراپرٹی مارکیٹ کی کمزوری کی وجہ سے کھپت کمزور رہی ہے‘۔ نیٹیکسس کے سینئر ماہر اقتصادیات ترِن نگوین نے بی بی سی کو بتایا کہ ’وضاحت کی کمی کے ساتھ، لوگ یہ فرض کر رہے ہیں کہ ہم نے جو سمت دیکھی ہے وہ اور زیادہ مضبوط ہو گی۔ یہی سبب ہے جس کی وجہ سے حصص کی فروخت میں اضافہ ہوا اور چینی معیشت کی بڑھتی ہوئی توقعات آگے بڑھ رہی ہیں‘۔


انڈیا میں پیزا ٹاپنگ پر ٹیکس، آخر معاملہ کیا ہے؟

پیزا کو مزیدار بنانے والی ٹاپنگ کا صحیح فارمولا حاصل کرنا ایک چیلنج ہوسکتا ہے کیونکہ اگر ٹاپنگز زیادہ ہو جائیں تو پیزا کے نان میں نمی آ جاتی ہے اور غلط مرکب ہو تو ذائقہ متاثر ہو سکتا ہے۔ لیکن اگست میں پیزا ٹاپنگز بنانے والی ایک انڈین کمپنی کو عدالت میں ایک مختلف قسم کے چیلنج کا سامنا تھا۔
یہ معاملہ ٹاپنگ کے ذائقے کا نہیں بلکہ گڈز اینڈ سروسز ٹیکس یعنی جی ایس ٹی کی شرح سے متعلق تھا۔
 ان کا کہنا ہے کہ ان کی ٹاپنگ میں پنیر اور دودھ کے مادے کا ایک تہائی سے زیادہ استعمال ہوتا ہے۔
لیکن دارالحکومت دہلی سے ملحق ریاست ہریانہ کی ایک عدالت نے اس سے اتفاق نہیں کیا۔ اس کا کہنا ہے کہ ٹاپنگ میں استعمال ہونے والے پنیر کو صحیح معنوں میں صرف پنیر کے طور پر نہیں لیا جا سکتا۔
 عدالت کا کہنا ہے کہ ٹاپنگز میں سبزیوں کا تیل ہوتا ہے اور صحیح معنوں میں یہ ٹاپنگ کے اجزا کا 22 فیصد ہوتا ہے۔ فرم نے کہا کہ تیل اس کے ٹیکسچر یا ساخت میں مدد کرتا ہے اور یہ پیزا میں ذائقے کو بڑھاتا ہے اور سستا بھی ہوتا ہے۔
 جب بات انڈین فوڈ انڈسٹری کی ہوتی ہے تو ایسا لگتا ہے کہ ٹیکس کے اس نظام میں گرہیں پڑ جاتی ہیں۔
ستمبر میں ایک عدالت نے 20 ماہ تک جاری رہنے والے پراٹھے کے طویل کیس پر فیصلہ سنایا کیونکہ اس پر 18 فیصد جی ایس ٹی لگتا ہے جبکہ روٹی پر پانچ فیصد ٹیکس عائد ہوتا ہے حالانکہ دونوں کا بنیادی جزو ایک ہی ہوتا ہے۔
 کمپنی کا کہنا تھا کہ ان کی مصنوعات میں ’92 فیصد دودھ، اور صرف 8 فیصد شکر‘ شامل ہے۔ لیکن عدالت نے کہا کہ ذائقہ دار دودھ قوانین میں ’دودھ کی تعریف‘ کے تحت نہیں آتا ہے اور اس لیے وہ ٹیکس سے مستثنیٰ نہیں اور پھر اس بات پر تنازع پیدا ہوا کہ کیا پکنے کے لیے تیار ڈوسے (ایک مقبول ناشتہ) اور اڈلی ( ابلے  چاول والے کیک) پر اس کے بیٹر (گھول) سے زیادہ ٹیکس لگانا چاہیے۔
 عالمی اکاؤنٹنگ اور کنسلٹنسی کمپنی ای وائی میں پارٹنر اور انڈیا میں بالواسطہ ٹیکس و خدمات کے ماہر ادے پمپریکر کہتے ہیں کہ ’جس لمحے آپ شرحوں کو اکٹھا کریں گے یا کم کریں گے، درجہ بندی کے تنازعات کم ہو جائیں گے لیکن انڈیا جیسے ملک میں جہاں آمدنی میں بڑا فرق ہے وہاں ایک ہی قسم کا ٹیکس یا دو قسم کے ٹیکس متعارف کرانے سے غریبوں پر ٹیکس کا بڑا بوجھ ڈالنے کا خطرہ موجود ہے۔‘


Summary: منی لانڈرنگ اور دہشت گردی کی مالی معاونت کی روک تھام کے لیے کام کرنے والی بین الاقوامی تنظیم فنانشل ایکشن ٹاسک فورس (ایف اے ٹی ایف) کی گرے لسٹ سے پاکستان کا نام نکالے جانے کے بعد انڈیا نے اس پر محتاط ردعمل ظاہر کیا ہے۔

پاکستان کو گرے لسٹ سے کیوں نکالا؟ انڈین صارفین امریکہ سے اتنے مایوس کیوں؟

منی لانڈرنگ اور دہشت گردی کی مالی معاونت کی روک تھام کے لیے کام کرنے والی بین الاقوامی تنظیم فنانشل ایکشن ٹاسک فورس (ایف اے ٹی ایف) کی گرے لسٹ سے پاکستان کا نام نکالے جانے کے بعد انڈیا نے اس پر محتاط ردعمل کا اظہار کیا ہے۔ خیال رہے کہ جمعہ کو پیرس میں ایف اے ٹی ایف کے اجلاس کے اختتام پر ادارے کے سربراہ ٹی راجہ نے منی لانڈرنگ اور انتہا پسندی کی مالی معاونت کے خلاف پاکستان کے اقدامات میں قابل ذکر پیش رفت کا خیرمقدم کرتے ہوئے اس گرے لسٹ سے باہر نکالنے کا اعلان کیا تھا۔ گذشتہ سال جون ہونے والے اجلاس میں پاکستان کو گرے لسٹ میں برقرار رکھنے کا فیصلہ سامنے آنے سے ایک روز قبل پاکستان کے اس وقت کے وزیرِ خارجہ شاہ محمود قریشی نے دعویٰ کیا تھا کہ انڈیا ایف اے ٹی ایف کے فورم کو ’سیاسی مقاصد کے لیے استعمال کرنا چاہتا ہے‘ اور یہ کہ انڈیا کو اس فورم کے سیاسی استعمال کی اجازت نہیں ملنی چاہیے۔ ان کا یہ بیان اس وقت سامنے آیا تھا جب انڈین وزیر خارجہ جے شنکر نے حکمران جماعت بھارتیہ جنتا پارٹی (بی جے پی) کے رہنماؤں کے لیے خارجہ پالیسی سے متعلق منعقدہ ایک ٹریننگ سیشن میں دعویٰ کیا تھا کہ ایف اے ٹی ایف نے انڈیا کے دباؤ پر پاکستان کو گرے لسٹ میں برقرار رکھنے کا فیصلہ کیا ہے۔ جبکہ صحافی آدتیہ راج کول نے لکھا کہ ’چار سال پہلے میں بھی کشمیر میں تھا جب میں نے پاکستان کو ایف اے ٹی ایف کی گرے لسٹ میں ڈالے جانے کی خبر دی تھی۔ پھر سے میں کشمیر میں ہوں جب پاکستان کو (اس فہرست سے) نکالا گيا ہے۔ کشمیریوں کے خلاف پاکستان کی سپانسر کردہ دہشت گردی جاری ہے۔ امید کہ چین اور امریکہ کے زیر اثر (ادارہ) ایف اے ٹی ایف خودکشی کے راستے پر نہیں جا رہا ہے۔ وقت ہی بتائے گا۔‘ ایک صارف نے لکھا کہ ’جب انڈیا نے یوکرین کے تنازعے پر امریکہ کی پالیسی کی پیروی کرنے سے انکار کر دیا تو بائیڈن نے پاکستان اور اس کی دہشتگرد مشینری کی حمایت کا فیصلہ کیا۔ پہلے تو اس نے پاکستان کی ایف-16 فلیٹ کو اپ گریڈ کرنے کا فیصلہ کیا اور اب پاکستان کو ایف اے ٹی ایف سے نکالنے میں مدد کی۔ انڈیا کو امریکہ اور برطانیہ پر کبھی بھروسہ نہیں کرنا چاہیے۔‘ جمعہ کو پیرس میں ایف اے ٹی ایف کے سربراہ ٹی راجہ نے کہا کہ حکومت پاکستان نے منی لانڈرنگ اور انتہا پسندوں کو فنڈز فراہم کرنے کے خلاف اقدامات کر کے بلند عزم کا مظاہرہ کیا ہے، ایجنسی کی ٹیم ان اقدامات کی تحقیقات کے لیے پاکستان گئی تھی اور مطمئن ہو کر واپس لوٹی۔


Summary: سابق اور موجودہ حکومت کی کوششوں سے بلآخر پاکستان ایف اے ٹی ایف کی گرے لسٹ سے نکلنے میں کامیاب رہا ہے اور سرکاری سطح پر اسے ’بڑی کامیابی‘ قرار دیا جا رہا ہے۔ مگر سوال یہ ہے کہ اس فیصلے کے بعد پاکستان کے لیے کیا آسانیاں پیدا ہوں گی اور کیا ملکی معیشت پر اس کے اثرات نظر آئیں گے؟

ایف اے ٹی ایف گرے لسٹ سے نکلنے کا پاکستان کو کیا فائدہ ہو گا؟

منی لانڈرنگ اور دہشتگردی کے لیے مالی معاونت پر نظر رکھنے والے عالمی ادارے فنانشل ایکشن ٹاسک فورس (ایف اے ٹی ایف) کی جانب سے پاکستان کو گرے لسٹ سے نکال دینے کے بعد امکان ظاہر کیا جا رہا ہے کہ اس اہم پیش رفت کا پاکستان کو فائدہ ہو گا ملک کے لیے آسانیاں پیدا ہوں گی۔ دہشتگردی اور ٹیرر فنانسنگ کے عالمی ادارے فنانشل ایکشن ٹاسک فورس نے پاکستان کو چار سال بعد گذشتہ روز بلآخر اپنی گرے لسٹ سے نکال دیا تو سرکاری سطح پر اس اعلان کا خیر مقدم کیا گیا اور اسے پاکستان کی ’بڑی کامیابی‘ قرار دیا گیا کیونکہ جون 2018 سے پاکستان اس لسٹ کا حصہ رہا اور کئی بار یہ تاثر بھی ملا کہ شاید پاکستان کو بلیک لسٹ میں ڈال دیا جائے۔  مگر سوال یہ ہے کہ اب آگے کا لائحہ عمل کیا ہو گا اور اس لسٹ سے نکلنے سے پاکستان کے لیے کیا آسانیاں پیدا ہو سکتی ہیں؟ ماہرین کے مطابق اس لسٹ سے نکلنے کے بعد پاکستان کے لیے بین الاقوامی سطح پر ملک میں معیشت کی بہتری کے لیے سرمایہ کاری کا دروازہ کُھل سکے گا اور ملک میں براہ راست سرمایہ کاری ممکن ہو سکے گی کیونکہ گرے لسٹ میں موجودگی کے باعث کوئی بھی بین الاقوامی کمپنی پاکستان میں سرمایہ لگانے یا بینکوں پر اعتماد کرنے سے ہچکچاتی تھی۔  اٹلانٹک کونسل تھنک ٹینک میں پاکستان انیشیٹو کے ڈائریکٹر عزیر یونس کہتے ہیں کہ ’ایف اے ٹی ایف کی گرے لسٹ سے نکلنے کے براہِ راست معاشی فوائد تو نظر نہیں آئیں گے لیکن اس سے کم از کم ہم پر سے بلیک لسٹ ہونے کا خطرہ ٹل چکا ہے۔‘ بی بی سی سے بات کرتے ہوئے عزیر یونس نے کہا کہ ’جب کوئی ملک ایف اے ٹی ایف کی گرے لسٹ میں ہوتا ہے تو غیر ملکی کمپنیوں اور اداروں کو اس ملک میں سرمایہ کاری کرنے کے لیے قائل کرنا بے حد مشکل ہو جاتا ہے کیونکہ ایف اے ٹی ایف کی گرے لسٹ میں ہونے سے مالیاتی لین دین میں مسائل پیدا ہوتے ہیں۔‘  تاہم عزیر نے کہا کہ ’یہ ایک سست رفتار مرحلہ ہوتا ہے اسی لیے اس کے معیشت پر اثرات نظر آنے میں کچھ وقت لگے گا، تاہم یہ بات خوش آئند ہے کہ ہم اب بلیک لسٹ میں نہیں جا رہے اور نہ ہی گرے لسٹ میں رہیں گے۔‘  جب ہم نے عزیر یونس سے پوچھا کہ مستقبل میںاس لسٹ سے باہر رہنے کا کیا راستہ ہے تو اُنھوں نے کہا کہ ’ایف اے ٹی ایف گرے لسٹ میں ہونے کے دو حصے تھے، جن میں ایک تو مالیاتی نظام کو مضبوط کر کے منی لانڈرنگ کا سدِباب کرنا تھا تو دوسری طرف داخلی سطح پر ان افراد اور ان تنظیموں کے خلاف گھیرا تنگ کرنا تھا جو عالمی پابندیوں کی زد میں ہیں۔‘


Summary: منی لانڈرنگ اور دہشت گردی کے لیے مالی معاونت پر نظر رکھنے والے عالمی ادارے فنانشل ایکشن ٹاسک فورس نے پاکستان کو اپنی گرے لسٹ سے نکال دیا ہے۔ فیٹف کے صدر ٹی راجہ کمار کے مطابق پاکستان نے 35 سفارشات پر بہتر انداز میں عمل کیا ہے جس کے نتیجے میں پاکستان کو گرے لسٹ سے نکالنے کا فیصلہ کیا ہے۔

ایف اے ٹی ایف نے پاکستان کو گرے لسٹ سے نکال دیا

منی لانڈرنگ اور دہشتگردی کے لیے مالی معاونت پر نظر رکھنے والے عالمی ادارے فنانشل ایکشن ٹاسک فورس (ایف اے ٹی ایف) نے پاکستان کو اپنی گرے لسٹ سے نکال دیا ہے۔ فیٹف کے صدر ٹی راجہ کمار نے کہا کہ پاکستان نے 35 سفارشات پر بہتر انداز میں عمل کیا ہے جس کے نتیجے میں پاکستان کو گرے لسٹ سے نکالا جا رہا ہے۔ جون 2022 میں فنانشل ایکشن ٹاسک فورس نے پاکستان کو گرے لسٹ میں برقرار رکھنے کا اعلان کرتے ہوئے کہا تھا ہے کہ پاکستان نے ’منی لانڈرنگ اور ٹیرر فنانسنگ‘ کی مد میں اصلاحات کی ہیں اور اب فیٹف کی ٹیم کی جانب سے پاکستان کا دورہ کر کے اس بات کا جائزہ لیا جائے گا کہ آیا پاکستان کی جانب سے اٹھائے گئے یہ اقدامات مستقبل میں نافذ العمل رہ پائیں گے یا نہیں۔ وزیراعظم شہبازشریف  نے کہا ہے کہ اللہ تعالی کا شکر ہے کہ پاکستان کو فیٹف کی گرے لسٹ سے نجات ملی اور عالمی سطح پر پاکستان کی ساکھ اور وقار کی بحالی قوم کو مبارک ہو۔ ان کا کہنا تھا کہ ’دہشت گردی کے خلاف جنگ میں یہ ہماری عظیم قربانیوں کا اعتراف ہے۔ میں وزیر خارجہ بلاول بھٹو زرداری، وزارت خارجہ ، تمام متعلقہ حکام اور وزارتوں کو مبارک پیش کرتا ہوں۔‘  رواں سال مارچ میں اور اس سے پہلے 2021 میں منی لانڈرنگ کا جائزہ لینے والے ایشیا پیسیفک گروپ نے پاکستان کو اپنی دوسری فالو اپ رپورٹ میں مزید نگرانی کی فہرست میں شامل کیا تھا لیکن اس کے باوجود ادارہ گاہے گاہے پاکستان کی حوصلہ افزائی بھی کرتا رہا ہے۔  سنہ 2021 کی رپورٹ کے مطابق ادارے نے فروری 2021 میں ہونے والے اجلاس میں پاکستان پر زور دیا تھا کہ وہ تین اہم ترین سفارشات کی تکمیل کرے جن میں دہشتگردوں کو سزا، ان معاملات کی قانونی چارہ جوئی اور مالی معاونت پر پابندیاں شامل ہیں۔  ان تمام سفارشات میں ایک نکتہ رہ گیا تھا جس میں ایف اے ٹی ایف نے دہشت گردوں کے خلاف قانون سازی اور ان کو ملنے والی مالی معاونت کی تفتیش کرنے پر بھی زور دیا تھا۔ اسی سلسلے میں ادارہ پاکستان سے دہشتگردوں کی مالی معاونت پر پابندی کے قانونی اطلاق کا ثبوت بھی مانگتا رہا ہے۔ اٹلانٹک کونسل تھنک ٹینک میں پاکستان انیشیٹو کے ڈائریکٹر سے پوچھا کہ اس مرتبہ تو ہم گرے لسٹ سے بچ گئے ہیں مگر مستقبل میں بھی اس لسٹ سے باہر رہیں، اس کے لیے کیا کرنا ہو گا، تو اُنھوں نے کہا کہ ایف اے ٹی ایف گرے لسٹ میں ہونے کے دو حصے تھے جن میں ایک تو مالیاتی نظام کو مضبوط کر کے منی لانڈرنگ کا سدِباب کرنا تھا تو دوسری طرف داخلی سطح پر ان افراد اور ان تنظیموں کے خلاف گھیرا تنگ کرنا تھا جو عالمی پابندیوں کی زد میں ہیں۔


Summary: ’چانسنکارٹ‘ کی خاص بات یہ ہے کہ غیر ملکی افراد اب کام کی تلاش میں جرمنی آ سکیں گے اور ان کے پاس ویزا کے حصول کے لیے جرمن ملازمت ہونا لازمی نہیں ہو گا۔

کیا ’موقع کارڈ‘ جرمنی میں ملازمت کرنے کا سنہری موقع لائے گا؟

غیر یورپی لوگوں کے لیے بھی اب ممکنہ طور پر جرمنی میں قانونی طور پر کام کرنا آسان ہونے والا ہے اور اس کی وجہ اس کا اپنا ’موقع کارڈ‘ ہے جو راوں سال کے اواخر میں نافذ العمل ہو جائے گا۔  جرمنی ایک طویل عرصے سے مزدوروں کی کمی کا شکار رہا ہے اور دوسرے ممالک سے لوگوں کو اپنے پاس آنے کی ترغیب دیتا رہا ہے مگر اب اس کی امیگریشن پالیسیوں میں تبدیلی کے باعث غیر یورپی افراد کے لیے جرمنی آنے کا مرحلہ پہلے سے آسان ہونے کی توقع ہے۔  چانسنکارٹ کی خاص بات یہ ہے کہ غیر ملکی افراد اب کام کی تلاش میں جرمنی آ سکیں گے اور ان کے پاس ویزا کے حصول کے لیے جرمن ملازمت ہونا لازمی نہیں ہو گا۔  دنیا کے کئی ممالک میں ورک ویزا حاصل کرنے کے لیے مذکورہ ملک میں ملازمت کی پیشکش ہونا لازمی ہے۔  اس کا مطلب یہ ہے کہ اب غیر ملکی افراد کو جرمنی سے باہر رہ کر یہاں ملازمت کی درخواست دینے کی ضرورت نہیں رہے گی۔  اس نئے کارڈ سسٹم کے تحت درج ذیل چار میں سے کم از کم تین خصوصیات کے حامل افراد کو جرمنی آ کر یہاں کام تلاش کرنے کی اجازت ہو گی:  اس کے علاوہ اُنھیں یہ بھی ظاہر کرنا ہو گا کہ جب تک اُنھیں جرمنی میں ملازمت نہیں مل جاتی، تب تک وہ اپنا خرچ اٹھا سکیں گے۔  جرمن اکنامک انسٹیٹیوٹ (آئی ڈبلیو) میں خاندانی پالیسی اور ترکِ وطن کے معاملات پر مہارت رکھنے والے ویڈو گیس تھون کہتے ہیں کہ ’مزدوروں کی کمی جرمنی میں ملازمت کے تمام شعبوں کو متاثر کر رہی ہے مگر اس وقت سب سے زیادہ مسائل سائنسی، تکنیکی، طبی اور نرسنگ کے شعبوں میں ہیں۔‘  ملازمین کی کمی سے کئی شعبے اور کمپنیاں متاثر ہو رہے ہیں۔ ایسوسی ایشن آف جرمن چیمبرز آف کامرس اینڈ انڈسٹری کے مطابق 56 فیصد جرمن کمپنیوں کو خدشہ ہے کہ اہل ملازمین کی کمی کے باعث ان کا کاروبار متاثر ہو گا۔  وزیرِ محنت ہیوبرتس ہائل کے مطابق یہ کارڈ محدود تعداد میں جاری کیے جائیں گے اور ان کی تعداد لیبر مارکیٹ کی ضروریات پر منحصر ہو گی۔  الف رینے کہتے ہیں کہ ’طریقہ کار کو تیز تر اور ڈیجیٹائز کرنا چاہیے اور ضوابط کی رکاوٹوں کو کم کرنا چاہیے کیونکہ ضروری نہیں کہ جرمن معیارات کے ہم پلّہ معیارات دنیا میں ہر جگہ رائج ہوں۔‘  اس کے علاوہ ایک اور مسئلہ بھی ہے جو بین الاقوامی مقابلے کی فضا میں جرمنی کے سامنے آئے گا۔  گیس تھون کہتے ہیں کہ ’دیگر ممالک میں اعلیٰ تعلیم یافتہ ہنر مند مزدوروں کی کمی ہے اور وہ بھی ان میں دلچسپی رکھتے ہیں۔ انگریزی بولنے والے ممالک کو یہ فائدہ ہے کہ دنیا میں بھر میں زیادہ تر اعلیٰ تعلیم یافتہ لوگ ویسے ہی اچھی انگلش بول لیتے ہیں۔‘


انڈیا: پاکستان سے تجارت بحال کرنے کے مطالبے پر پنجاب کے رہنما ’پاکستان پرست‘ قرار

انڈیا کی ریاست پنجاب نے حال ہی میں مرکز کے زیر انتظام ایک کانفرنس میں مرکزی حکومت سے مطالبہ کیا کہ پاکستان سے تجارت دوبارہ شروع کی جائے کیونکہ تجارت بند ہونے سے پنجاب کے کسانوں اور تاجروں کا بہت نقصان ہو رہا ہے۔حکمراں بی جے پی اور اپوزیشن دونوں نے پنجاب حکومت کے اس مطالبے پر شدید نکتہ چینی کی ہے اور ریاست کی عام آدمی پارٹی کی حکومت کو 'پاکستان پرست قرار دیا ' ہے۔ پاکستان سے تجارت بحال کرنے کا مطالبہ پنجاب کے زراعت اور کسانوں کی بہبود کےوزیر کلدیپ سنگھ دھالیوال نے مرکز کے زیر اہتمام ریاستی وزراء زراعت کی ایک کانفرنس میں کیا تھا۔ اس میٹنگ کی تفصیلات حال میں جاری کی گئیں جس سے پنجاب کے مطالبے کے بارے میں پتہ چلا۔ دھالیوال نے حکومت سے مطالبہ کیا تھا کہ پاکستان سے تجارت دوبارہ کھول دی جائے۔ اطلاعات کے مطابق اس میٹنگ کے بعد جن معاملات پر قدم اٹھانے یا مزید غور کرنے کافیصلہ کیا گیا تھا اس میں پنجاب سے تجارت کی بحالی کا سوال بھی شامل تھا۔  لیکن اس خبر کے میڈیا میں آتے ہی بی جے پی اور کانگریس نے پنجاب کی عام آدمی پارٹی کو شدید تنقید کا نشانہ بنایا۔ بی جے پی کے سینئر ترجمان شہزاد پونے والا نے عام آدمی پارٹی کو  ’پی پی پی یعنی پاک پرست پارٹی‘ قرار دیا۔ ایک ٹویٹ میں انھوں نے کہا کہ 'آپ پارٹی کی پاکستان پرستی کانگریس کے پاک پریم کے مترادف ہے۔ کانگریس کی ہی طرح آپ پارٹی نے بھی سرجیکل سٹرائیک کے بارے سوالات اٹھائے تھے۔ بالاکوٹ کے بارے میں ثبوت مانگا تھا اور پلوامہ کے لیے انڈیا کوہی مورد الزام قرار دیا تھا۔‘ کانگریس کے سینیئر رہنما منیش تیواری نے ٹویٹ کرتے ہوئے لکھا ہے ’کیا پنجاب کے وزیر کلدیپ سنگھ دھالیوال کو پاکستان کے سرکاری موقف کے بارے میں پتہ ہے۔ انڈیا سے تب تک کوئی بات چیت نہیں ہوگی جب تک کشمیر سے متعلق قانونی ترامیم کو واپس نہیں لیا جاتا۔ ابھی تک ہم نے ہائی کمشنر کا عہدہ بھی بحال نہیں کیا ہے۔ ان حالات میں تجارت؟‘ بی جے پی ایک اور رہنما منجندر سنگھ سیرسہ نے بھی پنجاب حکومت پر نکتہ چینی کتے ہوئے الزام عائد کیا کہ ’پاکستان سے آنے والی غیر قانونی منشیات نے پنجاب کے نوجوانوں کو  تباہ کر دیا ہے۔ لیکن پنجاب کی آپ پارٹی کی حکومت پاکستان سے تعلقات بحال کرنے کے لیے بے چین ہے۔‘ انڈیا اور پاکستان کے درمیان 2017- 18 میں باہمی تجارت کا حجم 2 ارب 41 کروڑ ڈالر تھا جو 2021 -22 میں گھٹ کر 516 ملین ڈالر پر آ گیا ہے۔ یہ تجارت بھی بیشتر دوسرے ملکوں کے توسط سے ہو رہی ہے۔  حال ہی میں ملک کے وزیر داخلہ امیت شاہ نے جموں میں ایک ریلی سے خطاب کرتے ہوئے کہا تھا کہ پاکستان سے کوئی بات چیت نہیں ہو گی۔


پاکستان قرضوں کی ری شیڈولنگ کے لیے پیرس کلب کیوں نہیں جا رہا؟

پاکستان کے وفاقی وزیر خزانہ اسحاق ڈار نے حالیہ دنوں میں قرضے کی ری شیڈولنگ کے لیے پیرس کلب سے رجوع نہ کرنے کے فیصلے پر متعدد بار بیانات دیے ہیں۔ ان کا مؤقف ہے کہ پاکستان کے مالی معاملات اور قرضوں کی بروقت ادائیگی کے لیے پالیسی مرتب کی جا چکی ہے۔    اسحاق ڈار سے پہلے پی ڈی ایم حکومت کے وزیر خزانہ مفتاح اسماعیل کہتے رہے کہ سیلاب سے ہونے والے نقصانات کی وجہ سے پاکستان پیرس کلب سے قرضوں کی ری شیڈولنگ چاہتا ہے۔  ایک ایسے وقت میں جب اسحاق ڈار آئی ایم ایف اور ورلڈ بینک سے مذاکرات کے لیے امریکہ روانہ ہوئے ہیں، سوال یہ ہے کہ ایسا کیا ہوا کہ پاکستان پیرس کلب کے پاس قرضوں کی ری شیڈولنگ کے لیے نہیں جانا چاہتا؟ ’حکومت یہ سمجھتی ہے کہ پیرس کلب کے پاس قرضوں کی ری شیڈولنگ کے لیے جانے سے پاکستان کی کریڈٹ ریٹنگ متاثر ہو گی جو کہ بانڈز مارکیٹ میں پاکستان کی ساکھ کو متاثر کرے گی اور اس کے ساتھ ساتھ سرمایہ کار بھی پاکستان آنے سے گھبرائیں گے۔ اسی لیے پاکستان نے پیرس کلب نہ جانے کا فیصلہ کیا ہے۔‘ پی ٹی آئی کے دور حکومت میں وزیر خزانہ رہنے والے سینیٹر شوکت ترین نے بھی اسحاق ڈار کے اس فیصلے کی حمایت کی ہے۔ ایک نجی ٹی وی سے گفتگو کرتے ہوئے ان کا کہنا تھا کہ موجودہ حکومت کا پیرس کلب کے پاس نہ جانے کا فیصلہ درست قدم ہے۔ پاکستان کے ایک ارب ڈالرز کے بانڈز کی مدت دسمبر میں پوری ہو رہی ہے اور وزیر خزانہ نے اعلان کیا ہے کہ ادائیگی وقت پر کی جائے گی۔ اگر ایسا ہوتا ہے تو یہ ادائیگی بھی کریڈٹ مارکیٹ میں پاکستان سے متعلق مثبت رجحان پیدا کرنے کا باعث بنے گی۔ تاہم پاکستان کو رواں مالی سال میں قرضوں کی ادائیگیوں اور کرنٹ اکاؤنٹ خسارے کو پورا کرنے کی مد میں تقریباً 35 ارب ڈالرز کی ضرورت ہے اور جب پوری دنیا عالمی کساد بازاری کے خطرے سے دوچار ہے تو ان ضروریات کو پورا کرنے کے لیے حکومت کے پاس کیا راستہ ہے؟ خرم حسین سمجھتے ہیں کہ اسحاق ڈار صاحب آئی ایم ایف سے بھی نرمی اور ریلیف کی توقعات وابستہ کیے ہوئے ہیں اور اسی لیے حکومت نے پیرس کلب کے پاس نہ جانے کا فیصلہ کیا۔   ’سب سے پہلے تو پاکستان کو ہر حال میں آئی ایم ایف پروگرام میں رہنا ہو گا تاکہ دنیا کا پاکستان پر اعتماد بنا رہے ۔اس کے بعد پاکستان کو اپنے کرنٹ اکاؤنٹ خسارے کو سنبھالنے کی ضرورت ہو گی تاکہ ادائیگیوں کا توازن خراب نہ ہو۔ پاکستان کو ایک ارب ڈالر کے بانڈز کی ری فائنانسنگ کی طرف بھی جانا چاہیے جو کہ اس سال دسمبر میں میچور ہو رہا ہے۔‘


Summary: پاکستان میں بینکوں کی جانب سے ڈالر کے ریٹ کو مبینہ طور پر مصنوعی طریقے سے اوپر لے جانے کا انکشاف سابق وزیر خزانہ مفتاح اسماعیل نے کیا تھا اور اس کے بعد اس پر پارلیمان کی کمیٹی میں بینکوں کے نمائندوں کو بلا کر ان سے اس سلسلے میں جانچ پڑتال بھی کی گئی تھی۔

کیا پاکستانی بینک ملک میں ڈالر کی قدر میں ’مصنوعی‘ اضافے کا باعث بنے؟

تیل کمپنی کے چیف ایگزیکٹو سے حاصل کی گئ معلومات گذشتہ چند مہینوں میں ڈالر کی قیمت میں ہونے والے بے تحاشا اضافے کے پس منظر میں حاصل کی گئی ہیں جب حکومت کی جانب سے ڈالر کی قیمت میں ہونے والے اضافے پر یہ بیان سامنے آیا کہ آٹھ بینک ڈالر کے ریٹ کو مصنوعی طور پر اوپر لے جانے میں مبینہ طور پر ملوث ہیں۔  واضح رہے کہ بینکوں کی جانب سے ڈالر کے ریٹ کو مبینہ طور پر مصنوعی طریقے سے اوپر لے جانے کا انکشاف سابق وزیر خزانہ مفتاح اسماعیل نے کیا تھا اور اس کے بعد اس پر پارلیمان کی کمیٹی میں بینکوں کے نمائندوں کو بلا کر ان سے اس سلسلے میں جانچ پڑتال بھی کی گئی تھی۔ سابق وزیر خزانہ مفتاح اسماعیل نے بی بی سی کو بتایا کہ 'بینکوں سے جولائی کے مہینے میں ڈالر کے ریٹ کو منصوعی طریقے سے اوپر لے جانے پر شو کاز نوٹس ایشو کیے گئے ہیں۔' بی بی سی کی جانب سے تحقیقات کے لیے جب بینکوں میں ٹریژری ڈیپارٹمنٹ میں فون کیے تو ان میں سے اکثر نے بات کرنے سے انکار کر دیا تاہم ایک اہلکار نے نام نہ ظاہر کرنے کی شرط پر کچھ معلومات فراہم کیں اور اس کے ساتھ سابق وزیر خزانہ مفتاح اسماعیل کے ساتھ اس مسئلے پر ڈیل کرنے والے ایک حکومتی فرد نے بھی نام ظاہر کرنے کی شرط پر کچھ معلومات فراہم کیں  انھوں نے کہا کہ اس کے بعد حکومت کی جانب سے یہ انکشاف کیا گیا کہ کچھ بینک ڈالر کی قیمت کو مصنوعی طریقے سے اوپر لے جا رہے ہیں اور اس کے بعد ان بینکوں کو پارلیمان کی ایک کمیٹی کے سامنے بھی پیش ہونا پڑا۔  خیال رہے کہ پارلیمان کی قائمہ کمیٹی برائے خزانہ میں جانچ پڑتال کی غرض بلائے گئے بینکوں میں نیشنل بینک، الائیڈ بینک، بینک الحبیب، سٹینڈرڈ چارٹرڈ بینک، میزان بینک، حبیب بینک، حبیب میٹرو بینک اور یونائیٹڈ بینک شامل ہیں جنھیں بلا کر ان سے اس بارے میں جانچ پڑتال کی گئی تھی۔  بینکوں کی جانب سے ڈالر کے ریٹ کو مصنوعی طور پر اوپر لے جانے اور درآمدات کے لیے مارکیٹ ریٹ سے زیادہ قیمت وصول کرنے پر پارلیمان کی کمیٹی اور حکومت کی جانب سے نوٹس لیے جانے کے بعد بینکوں کو شو کاز نوٹس جاری کیے گئے ہیں کہ وہ اس سسلے میں اپنی وضاحت دیں۔ 'مفتاح نے اس سلسلے میں سٹیٹ بینک پر اثر انداز ہونے کی کوشش نہیں کی تاہم انھوں نے سٹیٹ بینک کو تجویز دی کہ ڈالر کی قیمت کو مصنوعی طریقے سے بڑھانے میں جو بینک ملوث ہیں ان پر جرمانہ عائد ہونا چاہیے اور یہ جرمانہ اتنا زیادہ عائد ہونا چاہیے کہ بینکوں نے فارن ایکسچینج انکم کی مد میں ڈالر کی مصنوعی قیمت کے ذریعے جو بہت زیادہ منافع کمایا اس پر بڑے جرمانے کی صورت میں کمی واقع ہو۔'


Summary: امریکی کرنسی دنیا کی کچھ مضبوط کرنسیوں کے مقابلے میں 20 سالوں میں اپنی بلند ترین قیمت پر پہنچ گئی ہے۔ اس کا کیا مطلب ہے اور باقی ممالک پر اس کے اثرات کیا ہو رہے ہیں۔

دنیا کی مضبوط ترین کرنسیاں ڈالر کے سامنے ڈھیر کیوں ہو رہی ہیں؟

ڈالر دنیا کی چند مضبوط ترین کرنسیوں کے مقابلے میں گذشتہ 20 سال کی بلند ترین سطح پر پہنچ گیا ہے۔ اس کا مطلب ہے کہ ان ممالک میں ڈالر خریدنا زیادہ مہنگا ہو گیا ہے جو پیسو، یورو، ین یا کوئی اور کرنسی استعمال کرتے ہیں۔ جوں جوں مقامی کرنسیوں کی قدر میں کمی ہوتی ہے توں توں ان تمام اشیا کی قیمتیں بڑھنے لگتی ہیں جو ملک میں درآمد کی جاتی ہیں۔ ’ڈی ایکس وائی انڈیکس‘ ڈالر کے مقابلے میں یورو، پاؤنڈ اور ین سمیت چھ دیگر بڑی کرنسیوں کی قدر  کی پیمائش کرتا ہے۔ اس انڈیکس کے مطابق دیگر بڑی کرنسیوں کے مقابلے میں اس وقت ڈالر کی قیمت 20 برس کی بلند ترین سطح پر پہنچ چکی ہے۔ عالمی سطح پر ڈالر کی قدر میں اضافہ ایسے وقت میں ہو رہا ہے جب شرح سود میں بھی تیزی سے اضافہ ہو رہا ہے۔ اس صورتحال سے نمٹنے کے لیے کئی ممالک کے مرکزی بینک افراط زر پر قابو پانے کی کوشش کر رہے ہیں لیکن اس کا نقصان یہ ہوتا ہے کہ ملک میں معاشی ترقی کی رفتار کم ہے۔ ایک ایسے وقت میں جب یوکرین میں جنگ کی وجہ سے عالمی طور پر عدم استحکام پایا جاتا ہے، حالیہ عرصے میں دنیا کے بڑے بڑے سرمایہ کاروں نے امریکی بانڈز کی شکل میں سرمائے کو  محفوظ کرنے کے لیے اربوں ڈالر خرید لیے ہیں۔ ڈالر کی اس بڑھتی ہوئی مانگ کی وجہ سے اس کی قیمت میں اضافہ ہو گیا ہے۔ چونکہ تیل کی قیمت امریکی ڈالر سے منسلک ہے، اس لیے دنیا بھر میں پٹرول اور ڈیزل جیسی مصنوعات کی قیمتیں آسمان کو چھو رہی ہیں، جو کئی ممالک میں مہنگائی کی لہر کا بنیادی محرک ہے اور اس سے یہ ممالک بری طرح متاثر ہو رہے ہیں۔ لیکن جوں جوں ڈالر کی قدر بڑھتی ہے، ان قرضوں کو مقامی کرنسی میں ادا کرنا زیادہ مہنگا ہو جاتا ہے۔ مثلاً ارجنٹائن میں بھی ایسے ہی ہوا ہے اور ایک ایسا ملک جو برسوں سے بین الاقوامی مالیاتی فنڈ کے ساتھ لین دین کر رہا ہے، اس وقت وہاں افراط زر کی شرح 78.5 فیصد تک پہنچ چکی ہے۔ بلند شرح سود، کم اقتصادی ترقی اور بڑے پیمانے پر بیروزگاری کا یہ چکر ممالک کو کساد بازاری کی طرف دھکیل سکتا ہے۔ یہی وہ چیز ہے جس نے یورپی حکومتوں کی رات کی نیند حرام کر دکھی ہے اور یہ ممالک روس کی جانب سے گیس کی پائپ لائن بند کیے جانے کے بعد اپنی تاریخ کے بدترین توانائی کے بحران سے گزر رہے ہیں۔  عام طور پر یہ کہا جاتا ہے کہ ترقی پذیر ممالک کے لیے ڈالر کی قیمت میں بہت زیادہ اضافہ ایک بری خبر ہوتا ہے، لیکن برآمد کنندگان اور ان لوگوں کے لیے ہمیشہ فائدہ ہوتا ہے جنھیں ان کے رشتہ دار بیرون ملک سے پیسے بھجواتے ہیں یا وہ لوگ جو اپنی بچت ڈالرز میں رکھتے ہیں۔


Summary: چین کی معیشت کی رفتار سست ہو رہی ہے۔ حکومت کی زیرو کووڈ پالیسی پر سختی سے عمل درآمد اور عالمی طلب میں کمی کی وجہ سے چینی معیشت سست روی کا شکار نظر آتی ہے۔ آئیے دیکھتے ہیں کہ آخر وہ کون سی وجوہات ہیں جنھوں نے چینی معیشت میں اس قدر تنزلی کو ہوا دی ہے؟

پانچ وجوہات جو چین جیسی معیشت سے سرمایہ کاروں کو ہاتھ کھینچنے پر مجبور کر رہی ہیں

چین کی معیشت کی رفتار سست ہو رہی ہے۔ حکومت کی زیرو کووڈ پالیسی پر سختی سے عمل درآمد اور عالمی طلب میں کمی کی وجہ سے چینی معیشت سست روی کا شکار نظر آتی ہے۔ کمزور کرنسی کے باعث بڑھتی ہوئی غیر یقینی صورتحال کی وجہ سے، سرمایہ کار منہ موڑ لیتے ہیں اور عالمی منڈی میں غیر یقینی صورتحال میں اضافہ ہونے کے علاوہ اس سے مرکزی بینک کے لیے معیشت میں سرمایہ کاری کرنا بھی مشکل ہو جاتا ہے۔ 16 اکتوبر کو چینی کمیونسٹ پارٹی کے اجلاس میں انھیں تیسری بار صدر قرار دیا جا سکتا ہے۔ آئیے غور کرتے ہیں کہ آخر وہ کون سی وجوہات ہیں جنھوں نے چینی معیشت میں اس قدر تنزلی کو ہوا دی ہے؟ نجی سروے کے مطابق ستمبر میں فیکٹریوں کی سرگرمیوں میں کمی واقع ہوئی ہے۔ طلب کی کمی نے پیداوار، نئے آرڈرز اور روزگار کو متاثر کیا ہے۔ بلند شرح سود، مہنگائی اور یوکرین جنگ کی وجہ سے امریکہ جیسے ملک میں مانگ کم ہو رہی ہے۔ ایس اینڈ پی گلوبل ریٹنگز کے چیف ایشیا اکانومسٹ لوئس کوئز کہتے ہیں کہ ’اس وقت معیشت میں پیسہ لگانے کی کوئی وجہ نہیں ہے۔ اگر کمپنیاں نہیں پھیل سکتیں اور لوگ خرچ کرنے کے قابل نہیں تو اس کا کوئی فائدہ نہیں۔‘ ریئل اسٹیٹ کی سرگرمیوں اور ہاؤسنگ سیکٹر میں منفی رجحان کی وجہ سے ترقی کی رفتار میں کمی کے بارے میں کوئی شک نہیں ہے۔ ریئل اسٹیٹ سے منسلک دیگر صنعتیں چین کی جی ڈی پی کا ایک تہائی حصہ ہیں۔ نئے گھروں کی مانگ میں کمی آئی ہے اور اس کی وجہ سے تعمیراتی شعبے میں استعمال ہونے والے خام مال کی درآمد میں بھی کمی آئی ہے۔ چینی حکومت ریئل اسٹیٹ سیکٹر کو ریلیف دینے کی کوشش کر رہی ہے لیکن اس کے باوجود پراپرٹی کی قیمتیں گر رہی ہیں۔ اس سال کئی شہروں میں جائیداد کی قیمتوں میں 20 فیصد سے زیادہ کمی آئی ہے۔ حالیہ مہینوں میں دسیوں ہزار افراد اپنی ملازمتوں سے ہاتھ دھو بیٹھے ہیں، جو پہلے سے جاری ملازمتوں کے بحران کو مزید نمایاں کر رہا ہے۔ اس وقت چین میں 16 سے 24 سال کی عمر کا ہر پانچواں نوجوان بے روزگار ہے۔ طویل مدت میں اس کا اثر چین کی پیداواری صلاحیت اور ترقی پر پڑ سکتا ہے۔ سرمایہ کار بھی حکومت کے رویے میں تبدیلی دیکھ رہے ہیں۔ جیسے جیسے ژی جن پنگ کی اقتدار پر گرفت مضبوط ہو رہی ہے، چین کی کچھ کامیاب کمپنیوں کی مشکلات میں اضافہ بھی ہوا ہے۔ دنیا بھی اب یہ سمجھ رہی ہے کہ چین صنعتیں لگانے کے لیے اتنا موزوں ملک نہیں رہا جتنا پہلے تھا۔ پچھلی چند دہائیوں کے دوران چین کو جس اقتصادی ترقی نے آگے بڑھایا ہے وہ اب تنزلی کا شکار دکھائی دیتی ہے۔


’چین پلس ون‘ حکمت عملی: کیا انڈیا عالمی منڈی میں چین کا متبادل بننے جا رہا ہے؟

ان کا کہنا تھا کہ یہ اعلان انڈیا میں مینوفیکچرنگ اور الیکٹرانکس جیسے شعبوں میں بیرونی سرمایہ کاری میں اضافے کی وجہ سے کیا گیا جہاں وزیر اعظم نریندر مودی کی حکومت ملک میں مصنوعات تیار کرنے کی خواہش مند کمپنیوں کو بدلے میں معاشی فوائد دینے کا وعدہ کر رہے ہیں۔ ایشیا کی تیسری بڑی معیشت کے طور پر انڈیا ملٹی نیشنل کمپنیوں کے لیے خود کو مینوفکچرنگ اور برآمدی مرکز کے طور پر پیش کرنے کے لیے کافی محنت کر رہا ہے۔ نریندر مودی انتظامیہ نے انڈیا کو عالمی رسد کی فراہمی میں اہم کردار حاصل کرنے اور سست رفتار مزاکراتی پارٹنر کے تصور کو بدلنے کے لیے دو طرفہ تجارتی معاہدوں پر کافی زور دیا ہے اور کاروباری افراد ان کوششوں کو سراہ رہے ہیں۔ تاہم ماہرین کے مطابق آزادانہ تجارت کی کوششوں میں انڈیا نے اگر ایک قدم آگے کی جانب بڑھایا ہے تو ساتھ ہی تین قدم پیچھے کی جانب بھی لیے ہیں۔ ایک جانب جہاں معاہدے کرنے میں تیزی دکھائی جا رہی ہے، وہیں خود انحصاری کے نعرے بھی بلند کیے جا رہے ہیں اور تین ہزار مصنوعات پر ڈیوٹی بڑھا دی گئی ہے جن میں سے اکثریت مینوفکچرنگ کے عمل کے لیے ناگزیر ہیں۔ کئی بیرونی سرمایہ کار کمپنیاں برابری کے مواقع کی کمی اور بڑھتی ہوئی تحفظ پسندی کی شکایت کرتی ہیں جبکہ چھوٹے اور درمیانے درجے کی کمپنیاں، جو انڈین معیشت کے لیے ریڑھ کی ہڈی کا درجہ رکھتی ہیں، مقامی بیوروکریسی کو اب بھی ایک بڑی رکاوٹ سمجھتی ہیں۔ آبزرور ریسرچ فاونڈیشن کے ڈائریکٹر مہر شرما کہتے ہیں کہ ’ایپل واقعی ایک ایسی کہانی ہے جسے کامیاب قرار دیا جا سکتا ہے تاہم انڈیا کو مینوفکچرنگ کا مرکز بنانے کے لیے سرمایہ کاری کا ایک بڑا ٹکٹ کافی نہیں بلکہ اس کے لیے چھوٹے اور درمیانے درجے کے کاروبار کو سازگار ماحول اور سہارا فراہم کرنے کی ضرورت ہے۔‘ شرما کے مطابق ایشیا کی دوسری بڑی معاشی طاقتوں کا مقابلہ کرنے کے لیے انڈیا کو اپنے ہنر مندوں کو بہتر کرنے اور ایک سازگار کاروباری ماحول تیار کرنے کی ضرورت ہے۔ عالمی بینک کی کاروباری آسانی کی فہرست میں تھائی لینڈ، ویت نام اور جنوبی کوریا انڈیا سے کئی درجے اوپر ہیں۔ ویت نام نے 2030 تک ایک ایسی راہداری تیار کرنے کا منصوبہ بھی بنا رکھا ہے جس سے بڑے پیمانے پر مینوفکچرنگ آسان ہو جائے گی۔ ان کا کہنا ہے کہ ایک ایسے وقت میں جب امریکہ اور اس کے اتحادی چین سے دوری اختیار کر رہے ہیں، انڈیا کے چند مخصوص علاقے، جیسا کہ تمل ناڈو، تیلنگانا اور دلی، مینوفکچرنگ میں وسعت کی صلاحیت رکھتے ہیں۔ ایلکس کیپری کہتے ہیں کہ انڈیا کو ایک اور فائدہ تائیوان کی ٹیکنالوجی کمپنیوں کی جانب سے سستے ہنرمندوں کی تلاش سے بھی ہو گا جو اپنی صلاحیتیں اسی بنا پر یہاں منتقل کرنا چاہتی ہیں۔


Summary: کِم کارڈیشین نے اپنے انسٹاگرام پیج پر ایتھیریم میکس نامی کرپٹو کرنسی کی تشہیر کرنے پر 1.16 ملین ڈالر جرمانہ ادا کرنے پر رضامندی ظاہر کی ہے۔

کِم کارڈیشین کو کرپٹو کرنسی کی تشہیر کرنے پر 11 لاکھ ڈالر جرمانہ

کِم کارڈیشین نے اپنے انسٹاگرام پیج پر ایتھیریم میکس نامی کرپٹو کرنسی کی تشہیر کرنے پر 11 لاکھ 60 ہزار ڈالر جرمانہ ادا کرنے پر رضامندی ظاہر کی ہے۔ یو ایس سیکیورٹیز اینڈ ایکسچینج کمیشن نے کہا ہے کہ ریئلیٹی ٹی وی سٹار کارڈیشین نے کرپٹو کرنسی کی تشہیر کے لیے ڈھائی لاکھ ڈالر وصول کیے تھے، یہ ظاہر کیے بغیر کہ انھیں ایسا کرنے کے لیے پیسے دیے گئے تھے۔ انھوں نے تین سال تک کرپٹو ایسٹ سکیورٹیز کو فروغ نہ دینے پر بھی اتفاق کیا ہے۔ ان کے وکیل نے بی بی سی نیوز کو بتایا کہ ’مس کارڈیشین ایس ای سی کے ساتھ مل کر اس معاملے کو حل کرنے پر خوش ہیں۔‘ سرمایہ کاروں نے جنوری میں مس کارڈیشین، باکسر فلوئڈ مے ویدر جونیئر، باسکٹ بال کھلاڑی پال پیئرس اور ایتھیریم میکس کرپٹو کرنسی کے تخلیق کاروں کے خلاف مقدمہ دائر کیا تھا۔  اس مقدمے میں ان پر الزام تھا کہ انھوں نے سرمایہ کاروں کو فروخت کرنے سے پہلے قیمت کو بڑھانے کے لیے ڈیزائن کردہ ’پمپ اینڈ ڈمپ‘ سکیم میں کرپٹو کرنسی کو 'گمراہ کن طور پر فروغ دینے اور فروخت کرنے' کے لیے تعاون کیا تھا۔  ایتھیریم میکس نے اس وقت ان الزامات سے اختلاف کیا تھا حالانکہ اپنے نام میں ایتھیریم ہونے کے باوجود ان کا معروف کرپٹو کرنسی ایتھیریم کے ساتھ کوئی قانونی یا کاروباری تعلق نہیں ہے۔  ایتھیریم میکس نے کم کارڈیشین جیسی مشہور شخصیات پر ایڈورٹائزنگ میں بہت زیادہ رقم لگائی - اور پہلے تو ایسا لگ رہا تھا جیسے کہ یہ چیز کام کر رہی ہے۔  اگر ایتھیریم میکس نے مشہور شخصیت کی جانب سے توثیق کرنے کے بعد حاصل ہونے والی قدر کو برقرار رکھا ہوتا، تب بھی امریکہ اور برطانیہ دونوں میں ریگولیٹرز اس کرنسی کی مارکیٹنگ کے بارے میں تحفظات رکھتے تھے۔  کرپٹو انڈسٹری اب بھی بڑی حد تک غیر منظم ہے - اور کم کارڈیشین ان لوگوں اور کمپنیوں کی بڑھتی ہوئی فہرست میں شامل ہو گئی ہیں جنھیں اس خطرناک پروڈکٹ کو فروغ دینے کی وجہ سے سزا ملی ہے۔ انھوں نے کہا کہ ’مس کارڈیشین کا کیس مشہور شخصیات اور دیگر لوگوں کے لیے ایک یاد دہانی کا بھی کام کرتا ہے کہ قانون ان سے عوام کے سامنے یہ بتانے کا تقاضا کرتا ہے کہ انھیں سکیورٹیز میں سرمایہ کاری کو فروغ دینے کے لیے کب اور کتنی رقم ادا کی گئی۔‘  ’جب بات کرپٹو کی ہو تو یاد رکھیں کہ ان میں سے بہت سے اثاثے انتہائی قیاس آرائی پر مبنی ہوتے ہیں۔ آپ سوچتے ہیں کہ کیا یہ آپ کے لیے صحیح ہیں یا پھر یہ کہ یہ ایک سکیم یا دھوکہ ہوسکتا ہے۔‘


کیا نواز شریف کی واپسی کا دارومدار ’اسحاق ڈار کی کارکردگی‘ پر ہے؟

مسلم لیگ ن کے رہنما اور وزیر خزانہ اسحاق ڈار ایوان اقتدار سے نکلے تھے تو جلاوطنی ان کا مقدر بنی تھی۔ یہ جلاوطن اسی شان کے ساتھ دوبارہ اپنے منصب پر ’بحال‘ ہو چکا ہے۔ مگر ان کی وطن واپسی اور وزیر خزانہ کا عہدہ سنبھالنے کے بعد بعض حلقے سوال اٹھا رہے ہیں کہ ان کے بعد کیا اب نواز شریف کی واپسی متوقع ہے؟  سینیٹر اسحاق ڈار کی وطن واپسی کے بعد مسلم لیگ ن جس دور میں داخل ہوئی ہے، اس کے اظہار کے لیے لیگی رہنما کے خیال میں اس سے بہتر عنوان کوئی ہو نہیں سکتا۔ لندن میں موجود قیادت سے براہ راست رابطہ رکھنے والے مسلم لیگی رہنما اس سلسلے میں نہایت اعتماد کے ساتھ اشارے دیتے ہیں کہ سینیٹر اسحاق ڈار کی پاکستان آمد دراصل میاں نواز شریف کی وطن واپسی کی جانب پہلا قدم ہے اور زیادہ سے زیادہ اوائل دسمبر میں وہ پاکستان میں ہوں گے۔ میاں نواز شریف پاکستان کی جانب دوسرا قدم کب اٹھائیں گے؟ اس سوال کا حتمی جواب اس منصوبے کی کامیابی میں ہے جس کے ساتھ اسحاق ڈار کی واپسی ہوئی ہے۔  سابق وزیر اعظم تک براہ راست رسائی رکھنے والے ممتاز صحافی اور تجزیہ کار سلمان غنی کا کہنا ہے کہ بجلی کی بڑھی ہوئی قیمتیں، پیٹرول و اشیائے صرف کے نرخوں میں ہوش ربا اضافہ اور ڈالر کے مقابلے میں روپے کی بے قدری اسحاق ڈار کے لیے سب سے بڑے چیلنج ہیں۔ وہ مزید کہتے ہیں کہ ’یہی سبب تھا کہ وہ مفتاح اسماعیل کی کامیابی کی خواہش مند رہی اور ماضی قریب میں ایک بار جب اسحاق ڈار کی واپسی کی خبریں سامنے آئیں تو اس موقع پر مسلم لیگ کا یہ حلقہ کھل کر سامنے آ گیا جس سے یہ تاثر قوی ہوا کہ خود پارٹی کے اندر ایک مؤثر لابی اسحاق ڈار کی واپسی نہیں چاہتی۔‘  وہ محمد زبیر کے اس تاثر کی تائید کرتے ہیں کہ اسحاق ڈار کی واپسی کے معاملے میں پارٹی میں اختلاف کا سوال ہی پیدا نہیں ہوتا۔ ’یہ فیصلہ مرکزی قیادت نے کیا ہے جسے مفتاح اسماعیل  نے ملک اور جماعت دونوں کے مفاد میں خوش دلی کے ساتھ تسلیم کیا ہے۔‘  جس پر میاں نواز شریف نے فیصلوں کا اختیار واپس اپنے ہاتھ میں لے لیا اور اسحاق ڈار کو پاکستان بھیجنے کا فیصلہ کر لیا۔ میاں نواز شریف کے قریب اس کا بنیادی سبب یہ تھا کہ سخت اقتصادی فیصلوں کی وجہ سے پارٹی کی مقبولیت میں کمی ہو رہی تھی۔  وہ کہتے ہیں کہ اس سلسلے میں مسلم لیگ کی نائب صدر مریم نواز نے اہم کردار ادا کیا ہے جس کی بدولت اسحاق ڈار کے راستے کی یہ بڑی رکاوٹ دور ہو گئی ہے۔ اس اطلاع کی تائید مریم نواز کی ایک ویڈیو بھی کرتی ہے جس میں وہ کہتی ہیں کہ اسحاق ڈار کے لیے انھیں سخت محنت کرنی پڑی۔


Summary: آئی ایم ایف کی جانب سے جاری کی گئی رپورٹ کے مطابق مجموعی طور پر پاکستان نے چین سے 30 ارب ڈالر کا قرض لے رکھا ہے جو اس کے کل بیرونی قرضوں کا ایک تہائی حصہ بنتا ہے۔

کیا پاکستان چین سے قرضوں کی واپسی میں سہولت حاصل کرنے سے ہچکچا رہا ہے؟

چین کے قرضوں کی واپسی پر نظرِ ثانی اور اس ضمن میں سہولت حاصل کرنے کے حوالے سے امریکہ کی جانب سے ماضی میں بیانات دیے جاتے رہے ہیں لیکن حال ہی میں پاکستان کے وزیرِ خارجہ بلاول بھٹو کے ایک بیان نے ایک مرتبہ پھر اس جانب توجہ مبذول کروا دی ہے۔ ڈان اخبار کے مطابق بلاول بھٹو نے جریدے فارن پالیسی کو دیے گئے ایک انٹرویو میں کہا ہے کہ پاکستان نے چین سے قرضوں کی واپسی کو ری سٹرکچر کرنے، مؤخر کرنے یا سواپ کرنے کے بارے میں بات نہیں کی اور اگر ایسا ہو گا بھی تو یہ پاکستان کی شرائط پر ہو گا۔ سیلاب سے متاثرہ پاکستانی معیشت کو موجودہ بحران سے نکالنے کے لیے پاکستان کو عالمی برادری کی مدد درکار ہے لیکن ماہرین کے مطابق سنہ 2010 کے سیلاب کے برعکس اس مرتبہ زیادہ بڑے پیمانے پر ہونے والی تباہی کے بعد پاکستان کو امریکہ اور چین دونوں سے ہی وہ امداد نہیں مل سکی جس کی اسے ضرورت ہے۔ چین کے پاکستان میں سفیر کی جانب سے جاری ایک بیان میں کہا گیا ہے کہ پاکستاں میں تباہ کن سیلاب آنے کے بعد چین نے تقریباً 90 ملین ڈالر امداد کا اعلان کیا ہے، جو پاکستان کے لیے سب سے بڑی امداد ہے۔ اس ضمن میں اقوامِ متحدہ کی جانب سے گذشتہ ہفتے شائع کیے گیے ایک پیپر میں کہا گیا کہ پاکستان سے بیرونی قرضوں کی واپسی کے عمل کو فوری طور پر معطل کرتے ہوئے قرض دینے والے ممالک اور ادارے انھیں ری سٹرکچر کریں۔  اس حوالے سے تھنک ٹینک ایس ڈی پی آئی کے سربراہ عابد قیوم سلہری نے بی بی سی سے بات کرتے ہوئے کہا کہ پاکستان کے بیرونی قرضوں میں پہلے پیرس کلب کے ممبران سے لیا گیا قرضہ آتا ہے اس کے بعد چین کی باری آتی ہے۔ انھوں نے اس کی مثال دیتے ہوئے کہا کہ ’جیسے سنہ 2002 کے بعد پاکستان کو بہت بڑی قرضوں کی ری سٹرکچرنگ ملی تھی جو افغان جنگ کے حوالے سے دی گئی تھی اور پاکستان کو اس وقت 10 یا 12 ارب ڈالر ملے تھے۔‘ اس مشکل وقت میں کیا چین پاکستان کو قرضوں کی واپسی کے حوالے سے سہولت دے گا؟ اس بارے میں خرم حسین کہتے ہیں اس بات کا امکان تو ہے لیکن یہ ایک پیچیدہ عمل ہے۔ انھوں نے کہا کہ ’کیونکہ چین پاکستان سے بہت پہلے سے نظام بہتر کرنے کے بارے میں بات کرتا آیا ہے اس لیے اب ری سٹرکچرنگ کی بات کرنے پر پاکستان کو چین کی جانب سرزنش کا سامنا کرنا پڑ سکتا ہے۔‘ خرم حسین کے مطابق یہ پاکستان کی لائف لائن بن گئی اور یہ قرضے ’نہ صرف چین ری سٹرکچر کرے، پیرس کلب ری سٹرکچر کرے بلکہ سب ہی ایسا کریں لیکن سب ایک دوسرے سے اس امر کو مشروط کر رہے ہیں۔‘


Summary: پاکستان کے75 برس مکمل ہونے پر سٹیٹ بینک نے 75 روپے کا جو یادگاری نوٹ ڈیزائن کیا تھا اسے اب بطور کرنسی نوٹ بھی جاری کر دیا یعنی سبز رنگ کے اس نوٹ کو خریداری کے لیے اپنے ساتھ بازار بھی لے کر جا سکتے ہیں۔

سٹیٹ بینک نے 75 روپے کے یادگاری نوٹ بطور کرنسی جاری کر دیے

پاکستان کے 75 برس مکمل ہونے پر سٹیٹ بینک نے 75 روپے کا جو یادگاری نوٹ ڈیزائن کیا تھا اسے اب بطور کرنسی نوٹ بھی جاری کر دیا گیا ہے یعنی اب اس سبز رنگ کے نوٹ کو آپ خریداری کے لیے بازار بھی لے کر جا سکتے ہیں۔ سٹیٹ بینک کے ایک مراسلے کے مطابق یہ نوٹ جس کی ملک کے قیام کے 75 برس پورے ہونے پر یادگاری نوٹ کے طور پر رونمائی کی گئی تھی اب کرنسی نوٹ کے طور پر کمرشل بینکوں سے حاصل کیا جا سکتا ہے۔ مرکزی بینک کے مطابق اب اس نوٹ سے ہر کوئی خرید و فروخت کر سکتا ہے۔  سٹیٹ بینک کے مطابق اہم دنوں پر سکّے اور ڈاک ٹکٹوں جاری ہوتے ہیں لیکن ایسا کم ہوتا ہے کہ سٹیٹ بینک کوئی یادگاری بینک نوٹ جاری کرے۔ یہ اب تک جاری ہونے والا دوسرا بینک نوٹ ہے اس سے قبل، سٹیٹ بینک نے پاکستان کی آزادی کی گولڈن جوبلی کے موقع پر 1997میں پہلا ایسا نوٹ جاری کیا۔‘ اپنے تحریری موقف میں سٹیٹ بینک نے کہا ’نوٹ بنیادی طور پر سبز ہے، اسے پُر کشش بنانے کے لیے اس میں سفید شیڈز اور کسی قدر زرد رنگ کی آمیزش کی گئی ہے۔ سبز رنگ ترقی اور نمو کو ظاہر کرتا ہے اور ملک کی اسلامی شناخت کی علامت ہے، جبکہ سفید رنگ آبادی کے مذہبی تنوع پر زور دیتا ہے۔‘ سٹیٹ بینک آف پاکستان کے اس یادگاری نوٹ کے سلسلے میں جاری کردہ سرکلر کے مطابق سر سید احمد خان نے آزادی کی بنیاد علی گڑھ تحریک کے ذریعے رکھی اور انہیں دو قومی نظریے کا بانی سمجھا جاتا ہے۔  فاطمہ جناح کی تصویر کے بارے میں سٹیٹ بینک کہتا ہے کہ انھوں نے اپنے بھائی محمد علی جناح کی تحریک پاکستان میں بھرپور مدد کی اور اس کے ساتھ ان کی اس نوٹ پر تصویر کی صورت میں موجودگی تحریک پاکستان میں خواتین کے کردار کی بھی عکاسی کرتی ہے۔  اس نوٹ کے ڈیزائن اور کلر سکیم پر مرکزی بینک کی داخلی نوٹ کمیٹی نے کام کیا اور اس کی باقاعدہ منظوری وفاقی حکومت نے دی۔  پاکستان کی ڈائمنڈ جوبلی یوم آزادی پر سٹیٹ بینک کی جانب سے 75 روپے کے یادگاری نوٹ کی رونمائی تو کر دی گئی تاہم یہ نوٹ 30 ستمبر 2022 کو جاری کیا جائے گا اور سٹیٹ بینک کے کاؤنٹر پر دستیاب ہوگا۔ یادگاری نوٹ ایک باقاعدہ قانونی نوٹ ہے اور اس کی 75 روپے کی مالیت کا ضامن سٹیٹ بینک آف پاکستان ہوتا ہے۔  سٹیٹ بینک کے ایک اعلیٰ افسر کے مطابق اگرچہ یادگاری نوٹ کو لین دین کے لیے استعمال کیا جاسکتا ہے تاہم عموماً ایسا نہیں ہوتا کیونکہ لوگ یادگاری نوٹ اور سکے اپنے پاس یادگار کے طور پر جمع کر لیتے ہیں۔ اسی طرح دکانداروں کو بھی یادگاری نوٹ کے بارے میں زیادہ آگاہی نہیں ہوتی اس لیے وہ بھی اس کو لینے سے کتراتے ہیں تاہم یہ باقاعدہ ایک نوٹ ہوتا ہے اور اسے لین دین میں استعمال کیا جا سکتا ہے۔


یو اے ای اور اسرائیل میں بڑھتے تجارتی تعلقات دونوں ممالک کو کیسے فائدہ پہنچا رہے ہیں؟

یہ اسرائیل کی سٹاک مارکیٹ کے دن کی کوئی عام شروعات نہیں۔ بلکہ یہ اسرائیل اور متحدہ عرب امارات کے درمیان بڑھتے ہوئے تعلقات میں ایک اہم سنگ میل ہے جو دو سال قبل امریکی سفارتکاری کے نتیجے میں طے پانے والے ابراہام اکارڈز کا نتیجہ ہے، جس میں بحرین بھی شامل تھا۔ اس معاہدے کے تحت متحدہ عرب امارات اور بحرین نے اسرائیل کا بائیکاٹ ختم کرتے ہوئے مکمل سفارتی تعلقات قائم کر لیے تھے۔ ان کا ماننا ہے کہ اسرائیل اور متحدہ عرب امارات کے درمیان کاروباری تعلقات میں سب کے لیے فائدہ ہی فائدہ ہے۔ معیشت دان اس بات پر متفق ہیں کہ ابراہام معاہدہ اسرائیل اور متحدہ عرب امارات کے درمیان تجارت میں اضافہ کرے گا۔ ایک جانب اسرائیل مضبوط ٹیکنالوجی سیکٹر رکھتا ہے جس میں عسکری ٹیکنالوجی بھی شامل ہے تو دوسری طرف یو اے ای سعودی عرب کے بعد مشرق وسطیٰ کی دوسری بڑی معیشت بن کر ابھرا ہے۔ تیل کی دولت سے مالامال ملک اب دیگر ذرائع آمدن پر توجہ دے رہا ہے۔ انھوں نے اقوام متحدہ کے اعداد و شمار کی جانب توجہ مبذول کروائی جس کے مطابق 2020 سے 2021 تک اسرائیل کی متحدہ عرب امارات کو سالانہ برآمدات 74 ملین ڈالر سے بڑھ کر 384 ملین ڈالر تک جا پہنچی تھیں۔ اسی عرصے میں یو اے ای کی اسرائیل کو برآمدات 115 ملین ڈالر سے بڑھ کر 632 ملین ڈالر تک پہنچ چکی تھیں۔ ابراہام اکارڈز کے بعد سے اسرائیل اسلحہ کی فروخت کا ریکارڈ توڑ رہا ہے۔ اسرائیلی وزارت دفاع کے مطابق 2021 میں اس کی اسلحہ برآمدات 11 ارب ڈالر سے تجاوز کر چکی تھیں جس کا سات فیصد حصہ متحدہ عرب امارات اور بحرین کو دیا گیا۔ ان کے مطابق ’گذشتہ دہائی میں اسرائیل اور مشرق وسطیٰ کی ریاستوں کو مشترکہ دشمنوں کا سامنا رہا یعنی ایران اور اس کی حمایتی تنظیمیں، اور اگرچہ فلسطین کا مسئلہ اپنی جگہ موجود ہے لیکن اب عرب اسرائیل تنازع باقی نہیں رہا۔‘ ’مشرق وسطیٰ کے ممالک کو احساس ہو رہا ہے کہ ان کو تیل کے علاوہ بھی کچھ کرنا ہو گا اور اس کے لیے ان کو ٹیکنالوجی، صحرا میں زراعت اور پانی کی ضرورت ہے۔ اسرائیل میں ہم ایسی ٹیکنالوجی ایجاد کر چکے ہیں۔ اس لیے ہمارے کئی مشترکہ مفادات ہیں۔‘ اسرائیلی اور متحدہ عرب امارات کی فرمز کے درمیان توانائی کے شعبے میں بھی معاہدے ہو رہے ہیں۔ گذشتہ سال ستمبر میں اسرائیلی کمپنی نیو میڈ نے اسرائیلی آف شور گیس فیلڈ تمار کا 22 فیصد حصہ یو اے ای کی مدابلا پٹرولیم کو ایک ارب ڈالر کے عوض فروخت کرنے کا اعلان کیا تھا۔ ان کا کہنا ہے کہ ابراہام معاہدہ ایک گیم چینجز ثابت ہوا کیونکہ اب وہ اور ان کی ٹیم اسرائیل، یو اے ای اور بحرین کے درمیان آرام سے گھوم سکتے ہیں۔ انھوں نے اپنا گھر بھی ابو ظہبی منتقل کر لیا ہے۔


Summary: اسحاق ڈار کے بارے میں عمومی تاثر ہے کہ وہ ڈالر کو کنٹرول کرنے کا تجربہ رکھتے ہیں اور اسی تاثر کی بنیاد پر مارکیٹ نے اپنا ردعمل کچھ اس طرح دکھایا کہ دو روز میں انٹربینک میں ایک ڈالر کی قیمت چھ روپے جبکہ اوپن مارکیٹ میں 11 روپے تک گِری ہے۔ مگر کیا یہ رجحان پائیدار ہو گا؟

ڈالر کی قیمت میں کمی کا وزیر خزانہ اسحاق ڈار کی واپسی سے کیا تعلق ہے؟

پاکستان میں گذشتہ دو روز میں ملکی کرنسی کے مقابلے میں ڈالر کی قیمت میں نمایاں کمی ریکارڈ کی گئی ہے۔ انٹربینک میں ایک ڈالر کی قیمت دو روز میں چھ روپے کے لگ بھگ گر چکی ہے جبکہ اوپن مارکیٹ میں ڈالر کی قیمت میں 11 روپے کی کمی دیکھی گئی ہے۔  کرنسی مارکیٹ سے منسلک افراد کا کہنا ہے کہ پاکستان میں کرنسی مارکیٹ اور سٹاک مارکیٹ ملک میں ہونے والی ہر پیش رفت پر ردعمل دیتی ہیں، اسحاق ڈار کیونکہ بطور وزیر خزانہ ڈالر کو کنٹرول کرنے کے حوالے سے ایک عمومی تاثر رکھتے ہیں اس لیے کرنسی مارکیٹ نے ان کی بطور وزیر خزانہ واپسی پر اپنا ردعمل دیا ہے۔  اسی طرح جب آئی ایم ایف نے پاکستان کے لیے قرضہ پروگرام کی بحالی کی منظوری دی تو اس وقت بھی ڈالر کی قیمت میں کمی ریکارڈ کی گئی تھی اور مفتاح اسماعیل کی جگہ پر اسحاق ڈار کی وزیر خزانہ کی پیش رفت اسی مارکیٹ سینٹیمنٹ یعنی تاثر کا حصہ ہے کہ جب مارکیٹ ایسے مواقع پر اپنا ردعمل دیتی ہے۔  اُنھوں نے کہا یہ بھی حقیقت ہے کہ مارکیٹ میں قیاس آرائیوں کی بنیاد پر بھی ڈالر کی قیمت اوپر نیچے ہو رہی تھی کیونکہ لوگ اپنی بچت ڈالروں میں بدلتے ہیں اور جب کوئی ایسی پیش رفت ہوتی ہے کہ جس سے قیمت کم ہونے کا اندیشہ ہو تو اس پر فوراً ڈالرز کو فروخت بھی کر دیتے ہیں۔  اُنھوں نے کہا کہ اسحاق ڈار کے بارے میں عمومی تاثر ہے کہ وہ ڈالر کو کنٹرول کرنے کا تجربہ رکھتے ہیں اس لیے ممکنہ طور پر لوگوں نے ڈالر فروخت کیے ہیں۔  ظفر پراچہ نے کہا کہ اسحاق ڈار کے بارے میں ایک عمومی تاثر پایا جا رہا ہے کہ وہ ڈالر کو نیچے لے آئیں گے اس لیے کرنسی مارکیٹ میں بھی اس بنیاد پر ڈالر کو قیاس آرائیوں کی بنیاد پر نیچے گرایا گیا ہے مگر ان کے نزدیک ایسا نہیں کہ اسحاق ڈار کی واپسی کے بعد ڈالر رکھنے والے افراد جلدی میں ڈالر فرو خت کر رہے ہیں۔ معاشی اشاریوں میں بہتری نہ ہونے کے باوجود ڈالر کی قیمت میں کمی پر فہد رؤف نے کہا معاشی اشاریوں میں تو فی الحال کوئی بہتری نظر نہیں آئی تاہم اسحاق ڈار کی آمد سے کچھ حرکت پیدا ہوئی کہ وہ کچھ پالیسی بیان دیں گے اور بینکوں سے بات کریں گے، اسی طرح درآمدات کو کم کرنے کے بارے میں کچھ اقدامات اٹھائیں گے، ان تمام عوامل کی وجہ سے ڈالر کی قیمت میں کمی واقع ہوئی ہے۔  ظفر پراچہ نے کہا کہ دنیا میں خام تیل کی قیمتیں کم ہو رہی ہیں جس کا اثر انرجی درآمدات پر کم ڈالر خرچ کرنے کی صورت میں ہو گا۔ اسی طرح عالمی مالیاتی اداروں سے بھی فنڈنگ آنے کی امید ہے جس کا اثر ڈالر کی قیمت میں کمی کی صورت میں ہو سکتا ہے۔


Summary: میراج، جیگوار، سخوئی اور رافیل جیسے لڑاکا طیارے ہوں یا اپاچی اور چنوک جیسے جنگی ہیلی کاپٹرز، انڈین فوج کی ’ریڑھ کی ہڈی‘ زیادہ تر وہی ہتھیار سمجھے جاتے ہیں جو بیرون ملک سے درآمد کیے جاتے تھے۔ مگر اب ان ہتھیاروں کی درآمد پر پابندی انڈین فوج کو کیسے متاثر کرے گی؟

’میک اِن انڈیا‘ پروگرام: فوجی ساز و سامان کی درآمد پر پابندی کا انڈین فوج پر کیا اثر پڑے گا؟

گذشتہ کئی برسوں سے انڈیا دنیا میں اسلحے کا سب سے بڑا درآمد کنندہ رہا ہے۔ حقیقت یہ ہے کہ چاہے وہ مگ، میراج، جیگوار، سخوئی اور رافیل جیسے لڑاکا طیارے ہوں یا اپاچی اور چنوک جیسے جنگی ہیلی کاپٹر ہوں، انڈین فوج کی ’ریڑھ کی ہڈی‘ زیادہ تر وہی ہتھیار اور فوجی ساز و سامان سمجھے جاتے تھے جو بیرون ملک سے درآمد کیے جاتے تھے۔ دریں اثنا، یہ خدشات بھی ظاہر کیے جا رہے ہیں کہ ’میک ان انڈیا‘ پالیسی کو ترجیح دینے کی وجہ سے انڈیا کی بری فوج، فضائیہ اور بحریہ اب بہت سے پرانے آلات کو تبدیل کرنے کے لیے بہت سے ضروری ہتھیاروں کے آلات یا پرزے درآمد کرنے کے قابل نہیں ہیں۔ اور اس کی وجہ سے اُن کی عسکری تیاری اور مہارت متاثر ہو رہی ہے۔ بلومبرگ کی ایک حالیہ رپورٹ میں کہا گیا ہے کہ ہتھیاروں اور آلات کی درآمد پر پابندیوں کی وجہ سے انڈین فوج کو سنہ 2026 تک جنگی ہیلی کاپٹروں اور 2030 تک سینکڑوں لڑاکا طیاروں کی کمی کا خطرہ ہے۔ ان فہرستوں کو مقامی سطح پر دفاعی ساز و سامان کی تیاری کی مثبت فہرست (پازیٹو انڈیجنائزیشن لسٹ) کا نام دیا گیا ہے اور ان میں وہ دفاعی آلات شامل ہیں جو سنہ 2020 سے 2028 تک انڈیا میں تیار کیے جائیں گے اور جن کی درآمد پر سال بہ سال پابندی عائد رہے گی۔ ان فہرستوں میں کل 310 دفاعی ہتھیار یا آلات شامل کیے گئے ہیں اور یہ طے کیا گیا ہے کہ کس سال تک ان کی درآمد کو مکمل طور پر ختم کر دیا جائے گا۔ مقامی سطح پر ہتھیاروں اور فوجی ساز و سامان کی تیاری اور میک ان انڈیا پر زور دینے کی وجہ سے سب سے زیادہ خدشات انڈین فضائیہ کے بارے میں اٹھائے جا رہے ہیں۔ اس وقت انڈین فضائیہ کے پاس لڑاکا طیاروں کے 42 سکواڈرن ہیں لیکن ان میں سے صرف 32 سکواڈرن فعال ہیں۔ یہ کوئی راز نہیں ہے کہ انڈین فضائیہ کو نئے لڑاکا طیاروں کی فوری ضرورت ہے اور ہلکا جنگی جہاز تیجس مارک-1 ان عمر رسیدہ مگ-21 لڑاکا طیاروں کی جگہ لے گا جو فی الحال مرحلہ وار سروس سے ریٹائر کیے جا رہے ہیں۔ رافیل لڑاکا طیاروں کی مثال دیتے ہوئے سوشانت سرین کہتے ہیں کہ ان طیاروں کو خریدنے کے لیے بات چیت شروع ہونے سے انڈین فضائیہ میں شامل ہونے تک تقریباً 20 سال لگے۔ وہ کہتے ہیں ’یا تو آپ ایسا کرتے رہیں یا آپ اپنا نظام خود تیار کریں۔ ہم اس سمت میں آگے بڑھ رہے ہیں اور یہی وہ سمت ہے جس میں ہمیں آگے بڑھنے کی ضرورت ہے۔‘


Summary: مسلم لیگ جانتی تھی کہ اقتدار سنبھالنے کے بعد لیے گئے سخت معاشی فیصلے اسے عوام میں غیرمقبول بنائیں گے، اسی لیے مفتاح اسماعیل کے فیصلوں پر سوچا سمجھا مؤقف اختیار کیا گیا تاکہ بوقت ضرورت ان فیصلوں کا بوجھ آسانی سے پارٹی کے کاندھوں سے اُتارا جا سکے اور جب انتخابی میدان میں اُترا جائے تو پارٹی ہلکی پھلکی ہو۔

اسحاق ڈار کی واپسی اور اُمیدیں: ’مفتاح اسماعیل کی قربانی رائیگاں نہیں جائے گی‘

اسحاق ڈار کی وطن واپسی پاکستان کی معیشت کے لیے کتنی مفید ثابت ہو گی اور غربت کی چکی میں پستے ہوئے عوام کے لیے خیر کی کیا خبر لائے گی، یہ ایک مختلف سوال ہے۔ اس سوال سے زیادہ اہمیت اس سوال کی ہے کہ پاکستان مسلم لیگ اور اتحادی حکومت  کے اندر اور خاص طور مسلم لیگ ن میں اس تبدیلی کا استقبال کِس انداز میں کیا جائے گا؟ مسلم لیگ کا دوسرا اور نہایت اہم ردعمل وہ ہے جو مسلم لیگ ن کی نائب صدر مریم نواز شریف کی طرف سے مختلف مواقع پر سامنے آیا۔ مثلاً وزارت خزانہ نے جب تاجروں کے لیے بجلی کے بلوں میں ٹیکس شامل کر دیا تو اس موقع پر انھوں نے ایک دلچسپ ٹویٹ کیا: ’مفتاح بھائی، بجلی کے بِل پر ٹیکس واپس لیں، تاجر بھائی پریشان ہیں اور شکوہ کر رہے ہیں۔ امید ہے آپ کوئی حل نکالیں گے۔‘ ن لیگ کے اندرونی ذرائع کے مطابق اُن کی جماعت حکومت میں آنے سے پہلے ہی سمجھتی تھی کہ ملک کی اقتصادی صورتحال کے پس منظر میں کاروبار مملکت سنبھالنا آسان نہیں ہو گا کیونکہ آئی ایم ایف سے مدد لیے بغیر ملک چلایا نہیں جا سکے گا اور آئی ایم ایف سے معاہدے کا نتیجے عوام پر شدید معاشی دباؤ کی صورت میں برآمد ہو گا۔  پارٹی جانتی تھی کہ یہ صورتحال تھوڑے ہی دنوں میں مسلم لیگ کو مقبولیت کے اعتبار سے اس پوزیشن پر لاکھڑا کرے گی جو تحریک عدم اعتماد سے قبل پاکستان تحریک انصاف کی تھی۔ یہی وجہ تھی کہ مسلم لیگ نے ابتدا سے ہی وزارت خزانہ کے فیصلوں اور مفتاح اسماعیل کے بارے میں نہایت سوچا سمجھا موقف اختیار کیے رکھا۔  بظاہر اس حکمت عملی کا مقصد ہی یہی تھا کہ مفتاح اسماعیل کے زمانے کے فیصلوں کا بوجھ آسانی سے پارٹی کے کاندھوں سے اُتارا جا سکے تاکہ جب مسلم لیگ ن انتخابی میدان میں اُترے تو وہ ہلکی پھلکی ہو۔ یوں بدلے ہوئے حالات میں بدلی ہوئی اقتصادی قیادت اتحادی حکومت اور خاص طور پر مسلم لیگ ن کو آسانی کے ساتھ سانس لینے کا موقع ہی مہیا نہیں کرے گی بلکہ آئی ایم ایف کی شرائط پوری کرنے کہ وجہ سے یہ جماعت جس عدم مقبولیت کا شکار ہو گئی ہے، ایک تازہ دم وزیر اور اس کی طرف سے فراہم کی گئی اقتصادی رعایتوں کی وجہ سے کھوئی ہوئی مقبولیت کو دوبارہ حاصل کرنے بھی کامیاب ہو جائے گی۔ بی بی سی نے ان سے سوال کیا تھا کہ ان کی حکومت اسحاق ڈار سے کیا توقعات رکھتی ہے۔ تو اُن کا کہنا تھا کہ ’اسحٰق ڈار مسلم لیگ ن کے انتہائی سینیئر رہنما ہیں۔ ان کے حوالے سے ہماری حکومت اور جماعت میں مکمل یکسوئی ہے۔ اسحاق ڈار کی جماعت کے لیے بے شمار خدمات اور قربانیاں ہیں۔ معاشی میدان میں اسحاق ڈار کی کارکردگی سب کے سامنے ہے۔‘


Summary: پاکستان کے سابق وزیر خزانہ اور پاکستان مسلم لیگ نواز کی معاشی ٹیم کے سرخیل سمجھے جانے والے اسحاق ڈار کو ایک مرتبہ پھر پاکستان کی معیشت کو سنبھالنے اور عوام کو ریلیف دینے کا کام سونپا جا رہا ہے لیکن معاشی غیر یقینی کے اس دور میں کیا وہ ملکی معیشت کو دوبارہ اپنے پاؤں پر کھڑا کر پائیں گے؟

اسحاق ڈار کی بطور وزیر خزانہ واپسی کیا حکومت اور معیشت کو فائدہ پہنچا پائے گی؟

پاکستان کے سابق وزیر خزانہ اور پاکستان مسلم لیگ نواز کی معاشی ٹیم کے سرخیل سمجھے جانے والے اسحاق ڈار کو ایک مرتبہ پھر پاکستان کی معیشت کو سنبھالنے اور عوام کو ریلیف دینے کا کام سونپا جا رہا ہے۔ پانچ ماہ سے زائد وزیر خزانہ رہنے والے مفتاح اسماعیل کے بعد اب یہ قلمدان اسحاق ڈار کو دے دیا گیا ہے جو اس سے پہلے سابق وزیرا عظم نواز شریف کے دوسرے اور تیسرے وزارت عظمیٰ کے دور میں وفاقی وزیر خزانہ رہ چکے ہیں۔ اسحاق ڈار ایک ایسے وقت میں وزارت خزانہ کا قلمدان سنبھالنے جا رہے ہیں جب پاکستان میں ملکی معیشت شدید مشکلات کا شکار ہے جس کی وجہ سے مہنگائی کی سطح 27 فیصد تک پہنچ چکی ہے۔ ملک کے لیے معاشی طور پر مشکل حالات کے اس دور میں اسحاق ڈار کی بطور وزیر خزانہ واپسی کیا ملکی معیشت کو دوبارہ اپنے پاؤں پر کھڑا کر پائے گی؟ سابقہ وزیر خزانہ اسحاق ڈار کی پانچ سال بعد پاکستان واپسی کے بارے میں نواز لیگ کے ایک سینیئر رہنما نے بی بی سی نیوز کو نام ظاہر نہ کرنے کی شرط پر بتایا کہ یہ حقیقت ہے کہ معیشت اس وقت بدترین صورت حال کا شکار ہے اور مہنگائی کی وجہ سے عام فرد کی زندگی اجیرن ہو چکی ہے۔ انھوں نے کہا کہ ’پاکستان کے کاروباری حلقوں نے لندن میں میاں نواز شریف سے رابطہ کیا کہ نواز لیگ کی موجودہ معاشی ٹیم سے معاملات نہیں سنبھل رہے۔ جس کے بعد میاں نواز شریف نے اسحاق ڈار کو یہ ذمہ داری دینے کا فیصلہ کیا جس کی وجہ ان کی ماضی میں خراب صورتحال میں کارکردگی تھی۔‘  ’جب سنہ 1998 میں پاکستان کی جانب سے ایٹمی دھماکوں کے بعد ملک پر معاشی پابندیاں عائد کر دی گئی تھیں اور دوسری بار 2013 میں نواز لیگ کو معیشت ایک بری صورتحال میں ملی تھی۔‘ ڈاکٹر فرخ نے بتایا کہ نواز لیگ کی حکومت اسحاق ڈار سے دو کام چاہے گی۔ ’ایک امریکی ڈالر کے مقابلے میں وہ مقامی کرنسی کو نیچے لائیں اور دوسرا وہ مالیاتی سپیس یعنی گنجائش پیدا کریں کیونکہ اگلے سال انتخابات کا سال ہے اور مالیاتی گنجائش کے بغیر انفراسٹرکچر جیسے ترقیاتی منصوبوں کو شروع نہیں کیا جا سکتا۔‘ انھوں نے کہا کہ ’اسی طرح این ایف سی کے تحت 56 فیصد وسائل کا حصہ صوبوں کو ملتا ہے۔ اب موجودہ معاشی صورت حال میں یہ بھی نہیں چل سکتا۔ ایک آؤٹ آف باکس حل اس صورت حال میں اختیار کرنا ہو گا اور دیکھنا یہ ہے اسحاق ڈار کے پاس کونسا ’آؤٹ آف باکس‘ حل ہے جس کی بنیاد پر ان سے توقعات باندھی جا رہی ہیں۔‘


انڈیا کو بین اقوامی سطح پر ملنے والی ذمہ داریاں: پاکستان کو کتنا فکر مند ہونے کی ضرورت ہے؟

انڈیا کو رواں سال بین الاقوامی سطح پر متعدد بڑے فورموں کے اجلاسوں کی سربراہی کی ذمہ داری دی جا رہی ہے جس سے بین الاقوامی سطح پر اس کے قد میں اضافے کا امکان نظر آتا ہے۔ بہت سے ماہرین کا خیال ہے کہ دنیا میں سفارت کاری کی سطح پر انڈیا کا قد بڑھتا نظر آ رہا ہے۔ انڈیا جہاں اگلے سال شنگھائی تعاون تنظیم  کے اجلاس کی میزبانی کرنے جا رہا ہے وہیں وہ کئی بین الاقوامی تنظیموں اور دھڑوں کی صدارت بھی کرے گا۔ ایس سی او کے علاوہ انڈیا کو رواں سال دنیا کے 20 طاقتور ممالک کے G-20 گروپ کی صدارت کا عہدہ بھی ملنے والا ہے۔ اس کا سربراہی اجلاس اگلے سال انڈیا میں ہو رہا ہے۔ اسے سفارت کاری کے میدان میں ایک اہم پیش رفت کے طور پر بھی دیکھا جا رہا ہے۔ کئی بین الاقوامی اداروں میں انڈیا کی صدارت حاصل کرنے کو ایک بڑی سفارتی فتح کے طور پر دیکھا جا رہا ہے اور یہ کہا جا رہا ہے کہ انڈیا اس کے ذریعے دنیا پر ایک بڑا سفارتی نشان قائم کرے گا۔ شرنگلا نے انڈیا کے عالمی سطح پر بڑھتے ہوئے کردار کی کئی وجوہات بتائی ہیں۔ ان کا کہنا ہے کہ انڈیا میں 150 ارب ڈالر کی ریکارڈ ایف ڈی آئی ہوئی ہے، ملک کی 60 فیصد آبادی نوجوان ہے، زرمبادلہ کے ذخائر 600 بلین ڈالر تک پہنچ چکے ہیں اور مالی سال میں ترقی کی شرح کا تخمینہ نو فیصد تک ہے، جس کی وجہ سے انڈیا مسلسل ترقی کرتا چلا جا رہا ہے۔ انھوں نے کہا کہ ’انڈیا کو اس سال کے آخر میں جی 20 کی صدارت ملے گی۔ جی 20 ممالک دنیا کی جی ڈی پی کا 80 فیصد ہے، جبکہ یہ ممالک بین الاقوامی تجارت کے 75 فیصد اور آبادی کے 60 فیصد کی نمائندگی کرتے ہیں۔ یہ اہم سماجی، اقتصادی اور عصری مسائل پر عالمی گفتگو کو تشکیل دیتے ہیں۔ انڈیا کو سال کے آخر میں جی 20، اقوام متحدہ کی سلامتی کونسل اور ایس سی او کی صدارت ملنے والی ہے جو اس بات کا اشارہ ہے کہ انڈیا مستقبل میں کیا کردار ادا کرے گا۔‘ عبدالباسط کا کہنا ہے کہ G-20 ایک بہت اہم تنظیم ہے، جس کا اجلاس اگلے سال انڈیا میں ہو گا۔ اور اس کا مطلب ہے کہ امریکی صدر جو بائیڈن اور چینی صدر شی جن پنگ سمیت دنیا کے کئی بڑے ممالک کے سربراہان انڈیا میں ہوں گے۔ . اس کے ساتھ ہی ایس سی او کا اجلاس بھی اگلے سال انڈیا میں ہونے جا رہا ہے۔ اس کے علاوہ عبدالباسط نے کہا کہ ان کا خیال ہے کہ کسی وقت بھی انڈیا کو جی سیون کی رکنیت کے لیے مدعو کیا جا سکتا ہے اور اس کے بعد یہ تنظیم  جی ایٹ بن جائے گی، اس بار اس میں روس نہیں بلکہ انڈیا ہوگا کیونکہ وہ دنیا کی پانچویں بڑی معیشت ہے۔


پٹرول کہاں سستا اور کہاں مہنگا ہے

یوکرین پر روس کے حملے کے بعد دنیا کے کئی ممالک میں پیٹرول اور ڈیزل کی قیمتوں میں اضافہ ہو گیا ہے۔ لیکن کسی ملک میں پیٹرول یا ڈیزل مہنگا ہے یا نہیں، اس کا انحصار کافی حد تک وہاں کے لوگوں کی قوت خرید پر بھی ہے۔ 'گلوبل پیٹرول پرائسز' اور گلوبل اکانومی پروجیکٹ کے ڈائریکٹر نیوین ویلیف کہتے ہیں کہ قطر اور کویت جیسے تیل برآمد کرنے والے ممالک سبسڈی دے کر پیٹرول اور ڈیزل کی قیمتیں بہت کم رکھتے ہیں۔ امریکہ اور آسٹریلیا جیسی ترقی یافتہ معیشتوں میں پٹرول مہنگا ہے لیکن وہاں لوگوں کی آمدنی زیادہ ہے۔ وہ کہتے ہیں کہ دوسری طرف بہت سے غریب ممالک ہیں جہاں پٹرول اتنا مہنگا نہیں ہے لیکن وہاں کے لوگوں کی آمدنی بہت کم ہے۔  یہی وجہ ہے کہ قطر، کویت، لگزمبرگ، امریکہ اور آسٹریلیا میں لوگوں کو پیٹرول بہت سستا لگتا ہے۔ دوسری جانب موزمبیق، مڈغاسکر، ملاوی، سیرا لیون اور روانڈا میں پیٹرول کی قیمتیں بہت زیادہ دکھائی دیتی ہیں۔ یہ مختلف ممالک میں لوگوں کی آمدنی کی سطح کا اثر ہے۔ ایک ایسے وقت میں جب پوری دنیا میں توانائی کا بحران ہے، پیٹرول کی قیمتیں کئی ممالک کے لیے بڑا درد سر بن چکی ہیں۔ بیشتر ممالک کو اپنے شہریوں کو سستا تیل فراہم کرنے کے لیے بین الاقوامی مارکیٹ سے مہنگے داموں پیٹرول خریدنا پڑتا ہے۔ پیٹرول، ڈیزل اور گیس کی قیمتوں میں اضافے سے عالمی معیشت میں مہنگائی کی نئی لہر پیدا ہو گئی ہے جس نے عالمی معیشت کو ہلا کر رکھ دیا ہے۔ عوام کا گھریلو بجٹ بگڑ چکا ہے جبکہ شرح سود میں اضافے اور گرتی ہوئی معاشی ترقی کی وجہ سے افراتفری کا ماحول ہے۔ عالمی منڈی میں تیل کی قیمتوں میں اضافے کے باعث عام صارفین کو مہنگا تیل خریدنا پڑ رہا ہے۔ لیکن مختلف ممالک میں صورتحال بھی مختلف ہے۔ یہ اس بات پر منحصر ہے کہ آیا یہ ممالک خام تیل درآمد کرتے ہیں یا برآمد کرتے ہیں۔ تیل کی قیمتوں کا انحصار اس بات پر بھی ہے کہ کس کے پاس ریفائننگ کی کتنی صلاحیت ہے۔ قیمتیں دیگر عوامل پر بھی منحصر ہوتی ہیں، جیسے کہ حکومتی سبسڈی کی سطح۔ اس سال کے شروع میں دنیا میں پیٹرول کی اوسط قیمت 1.23 ڈالر فی لیٹر تھی۔ لیکن رفتہ رفتہ اس کی قیمتیں بڑھ گئیں اور جون تک یہ عروج پر پہنچ گئی۔ اس دوران یہ قیمتیں 1.50 ڈالر فی لیٹر تک بڑھ گئی تھیں۔ تاہم اس وقت یہ 1.31 ڈالر فی لیٹر کی سطح پر پہنچ رہا ہے۔ یہ قیمت یوکرائن کی جنگ سے پہلے کی ہے۔ خام تیل کی قیمتیں بھی جنگ سے پہلے کی سطح پر پہنچتی دکھائی دے رہی ہیں۔ لیکن اس کی وجہ دنیا بھر میں معاشی سرگرمیوں میں سست روی ہے۔


Summary: بنگلہ دیش میں شیخ حسینہ اور انڈیا میں مودی حکومت کے آنے کے بعد دونوں ملکوں کے تعلقات میں نئی گرم جوشی آئی ہے اور دونوں رہنما گذشتہ سات برسوں میں 12 بار ملاقات کر چکے ہیں۔ آخر بنگلہ دیش انڈیا سے کیا چاہتا ہے اور انڈیا کو بنگلہ دیش سے مضبوط تعلقات رکھنے کی ضرورت کیوں ہے؟

پاکستان، چین سے کشیدہ تعلقات کے بیچ انڈیا کا بنگلہ دیش سے مضبوط ہوتا تعلق کیا ظاہر کرتا ہے؟

بنگلہ دیش میں شیخ حسینہ اور انڈیا میں نریندر مودی کی حکومت آنے کے بعد سے دونوں ملکوں کے تعلقات میں نئی گرم جوشی آئی ہے۔ اور اس گرم جوشی کا اظہار اس بات سے ہوتا ہے کہ بنگلہ دیش کی وزیر اعظم شیخ حسینہ واجد اور نریندر مودی سنہ 2015 سے لے کر اب تک 12 بار ملاقات کر چکے ہیں۔ وزیر اعظم نریندر مودی نے منگل کو شیخ حسینہ سے ملاقات کے بعد کہا کہ بنگلہ دیش انڈیا کے سب سے بڑے تجارتی شراکت داروں میں سے ایک ہے۔ انڈیا اب بنگلہ دیش کے ساتھ آئی ٹی، خلائی اور جوہری شعبوں میں تعاون بڑھائے گا۔ بی بی سی بنگلہ کے نامہ نگار شوبھا جیوتی گھوش کا کہنا ہے کہ ’بنگلہ دیش نے انڈیا کو چٹاگانگ بندرگاہ استعمال کرنے کی اجازت دے دی ہے۔ آج اگرتلہ سے اکھوڑہ تک ریل لنک بنایا گیا ہے۔ آج اگرتلہ سے کوئی ڈھاکہ کے راستے کولکتہ آنا چاہتا ہے تو وہ آسانی سے آ سکتا ہے۔ انڈیا نے حسینہ حکومت کی مدد سے تریپورہ میں پاور پلانٹ کھولا ہے۔ اس طرح انڈیا اور بنگلہ دیش کی شمال مشرقی ریاستوں کے درمیان رابطے میں مسلسل اضافہ ہو رہا ہے۔ حسینہ حکومت کے تعاون پر مبنی نقطہ نظر  نے دونوں ممالک کے درمیان تعاون کی ایک نئی جہت کھول دی ہے۔‘ شوبھا جیوتی گھوش کا مزید کہنا ہے کہ ’حسینہ حکومت نے بنگلہ دیش کے کیمپوں سے شمال مشرقی انڈیا میں علیحدگی پسند تحریک کی حمایت کو کچلنے میں بھی اہم کردار ادا کیا ہے۔ حسینہ حکومت نے وہاں رہنے والے علیحدگی پسند تحریک کے بڑے لیڈروں کو انڈیا  کے حوالے کر دیا۔ ان میں ULFA لیڈر اروند راجکھوا سمیت بہت سے دوسرے علیحدگی پسند لیڈر ہیں۔ اب وہ انڈیا کے ساتھ امن مذاکرات کر رہے ہیں۔‘ ’یہی وجہ ہے کہ انڈیا کو بنگلہ دیش کی مدد کی ضرورت ہے۔ رابطے کے اقدامات نئے طریقے سے کیے جا رہے ہیں۔ سارک آج فعال نہیں ہے لیکن انڈیا BBIN (بنگلہ دیش بھوٹان، بھارت اور نیپال) لنک کے ذریعے بنگلہ دیش کے ساتھ اپنے تعاون کو مزید مضبوط کرنے کی کوشش کر رہا ہے۔‘ ’بنگلہ دیش نے پدما ندی پر حال ہی میں بنایا گیا پُل بھلے ہی اپنے پیسوں سے بنایا ہو لیکن اس کی تعمیر میں چینی کمپنیوں کی مدد لی گئی۔ اب صورتحال یہ ہے کہ ڈھاکہ کے اردگرد چینی مزدوروں کی بستیاں آ گئی ہیں۔ بہت سے چینی شادی کے بعد وہاں آباد ہو چکے ہیں۔ اس طرح چین کی موجودگی انڈیا کے لیے بڑا خطرہ بن سکتی ہے۔ اس تناظر میں بنگلہ دیش کے ساتھ انڈیا کے تعاون کو مضبوط کرنا بھی ضروری ہے۔‘


Summary: انڈیا کی حکومتی ملک میں موتیوں کی صنت کو فروغ دینے کے لیے کاشتکاروں کو مدد فراہم کر رہی ہے۔

موتیوں کی فارمنگ: ’منافع بخش‘ کاروبار جو نوجوانوں میں تیزی سے فروغ پا رہا ہے

سنہ 2016 میں نریندرا گروا کو شدید مالی مشکلات کا سامنا تھا۔ راجھستان کے ایک چھوٹے سے گاؤں رینوال میں اُن کی کتابوں کی ایک چھوٹی سی دکان کافی نقصان میں جا رہی تھی۔  نریندرا گروا کو معلوم ہوا کہ سیپی میں موجود کیڑے یا مولسک کو موتی بنانے کی ترغیب دینے کے لیے ایک مصنوعی چڑچڑاپن سیپ میں داخل کیا جاتا ہے۔ تاہم، یہ ایک نازک عمل ہے اور اس دوران سیپ کو احتیاط سے سنبھالنا چاہیے۔‘ ’اعلیٰ معیار اور پیداوار کے حجم کو حاصل کرنے کے لیے نشوونما کی پوری مدت میں پانی کی نگرانی بہت ضروری ہے۔‘ اس طریقہِ کار کے زیادہ مواقف ہونے کے باعث اُن کے مسلز کی بقا کی شرح 30 فیصد  سے بڑھ کر 70فیصد سے زیادہ ہو گئی ہے۔ نریندر گروا اس سال تقریباً 3,000 موتیوں کی پیداوار کی توقع رکھتے ہیں، جن میں سے ہر موتی وہ 400 سے 900 روپے میں فروخت کر سکیں گے۔ انڈین حکومت اپنے بلیو ریوولیوشن کے منصوبے کے تحت پرل فشنگ کی حوصلہ افزائی کر رہی ہے جو کہ ملک کی ماہی گیری کی صنعت کو جدید بنانے کا منصوبہ ہے۔ اس سکیم کے تحت حکومت موتیوں کی ماہی گیری کے لیے تالاب بنانے کی نصف لاگت ادا کرتی ہے اور اب تک محکمہ ماہی گیری نے 232 پرل فارمنگ تالابوں کو مالی مدد فراہم کی ہے۔  متعلقہ ادارے کے جوائنٹ سیکریٹری جوجاواراپو بالاجی کہتے ہیں ’موتیوں کی کاشتکاری آبی زراعت کے سب سے زیادہ منافع بخش کاروباروں میں سے ایک ہے اور حکومت کسانوں کو اس کاشتکاری کو شروع کرنے کی ترغیب دے رہی ہے۔‘ ممبئی میں مقیم بابلا انٹرپرائزز کے مالک کا کہنا ہے کہ ’انڈیا میں موتیوں کی کاشت کاری کے رجحان میں اضافہ ہوا ہے لیکن میرے خیال میں ہر جگہ اگائے جانے والے موتی بہت اچھے معیار کے نہیں ہیں۔‘  ان کا کہنا ہے کہ انڈیا بہت زیادہ غلط قسم کے موتی پیدا کر رہا ہے۔ ’کلچرڈ ساؤتھ سی موتی آج کل مارکیٹ میں سب سے قیمتی قسم ہیں۔ ان موتیوں کے سائز، اشکال اور رنگ خوبصورت اقسام کے ہیں۔ جنوبی سمندر کے موتیوں کا ایک ہار دس ہزار ڈالر  یا اس سے زیادہ مہنگا ہو سکتا ہے۔ یہ موتی انڈیا میں بہت کم پیدا ہوتے ہیں۔‘ اُن کا کہنا ہے کہ حکومت کو صنعت کے اس حصے کو ترقی دینے کے لیے کوشش کرتے رہنا چاہیے۔ جہاں تک نریندر گروا کا تعلق ہے وہ موتیوں کی کاشتکاری کے لیے دوسرے لوگوں کو کورسز بھی کرواتے ہیں۔ اپنا کاروبار شروع کرنا رینا چوہدری کے لیے ایک بڑا قدم تھا خاص طور پر جب اُن کے علاقے میں خواتین سے اکثر توقع کی جاتی ہے کہ وہ کام کے بجائے صرف گھر کی دیکھ بھال کریں۔


Summary: برطانیہ میں شراب بنانے والی کمپنیوں کے مالکان کا کہنا ہے کہ توانائی کی قیمتوں میں 300 فیصد تک اضافے کی وجہ سے پورے برطانیہ میں لوگ شراب خانے بند کرنے پر مجبور ہوں گے۔

برطانیہ میں بجلی کے بلوں میں اضافے کے سبب شراب خانے بند ہونے کا خطرہ

شراب بنانے والی کمپنیوں کے مالکان کا کہنا ہے کہ توانائی کی قیمتوں میں 300 فیصد تک اضافے کی وجہ سے پورے برطانیہ میں لوگ شراب خانے بند کرنے پر مجبور ہو رہے ہیں۔  ملک میں شراب تیار کرنے والی چھ بڑی کمپنیوں کے مالکان نے موسم سرما میں بجلی اور گیس کے بڑے بڑے بلوں کے پیشِ نظر حکومت سے ‘فوری مداخلت` کا مطالبہ کیا ہے۔ انھوں نے کہا کہ اگر ان کی مدد یا تعاون نہ کیا گیا تو توانائی کے اس بحران اور بجلی اور گیس کی آسمان کو چھونے والی قیمتوں سے اس صنعت کو ‘حقیقی معنوں میں سنگین اور ناقابِل تلافی' نقصان ہوگا۔   پب اور شراب کشید کرنے والے اور پبوں کے مالکان کے چھ گروپوں نے حکومت کو ایک کھلے خط میں فوری مداخلت کا مطالبہ کیا، ساتھ ہی ایک سپورٹ پیکج اور کاروبار کے لیے توانائی کی قیمتوں کو ایک سطح سے اوپر نہ جانے دینے کی تجویز بھی دی ہے۔ کرس جوسی پبوں کی ایک چین ایڈمِرل کے مالک ہیں اور ان کے 1600 پب ہیں۔ ان کا کہنا ہے کہ ان کے پب کے کرایہ دار اب کرائے سے زیادہ توانائی کے بل ادا کرتے ہیں۔ انھوں نے بی بی سی کو بتایا کہ ان کے ایک کرایہ دار نے انہیں بتایا کہ وہ 20 سال کاروبار کرنے کے بعد اب پب چھوڑ رہے ہیں کیونکہ ان کے گیس اور بجلی کے بلوں میں 450 فیصد اضافہ ہوا ہے اور یہ اتنا بڑا اضافہ ہے کہ وہ اس کا بوجھ پب کے گاہکوں پر نہیں ڈال سکتے۔  برطانیہ میں بجلی اور گیس کی قیمتوں میں زبردست اضافے کے سبب بپوں کا کاروبار متاثر ہو رہا ہے حکومت نے کہا کہ وہ 'پورے برطانیہ میں کاروباروں کے لیے توانائی کی شرحوں میں 50 فیصد ریلیف فراہم کر رہی ہے، بیئر، سائڈر، وائن اور اسپرٹ پر الکوحل ڈیوٹی کی شرح کو منجمد کر رہی ہے اور مالکان کی نیشنل انشورنس ( جو کہ ایک طرح کا ٹیکش' ہے) کو کم کر رہی ہے۔‘ لیکن مسٹر جوزی نے کہا 'مجھے یہ ناقابل یقین لگتا ہے کہ ہمیں حقیقت میں کچھ فیصلے اور کچھ پالیسی پر عمل کرنے سے پہلے ایک شخص کے منتخب ہونے کا انتظار کرنا پڑے گا جو نہ صرف ملازمتوں، لوگوں کی روزی روٹی، بلکہ ان کے گھروں کو بھی تحفظ فراہم کریگی۔ کیونکہ جو لوگ اس ملک میں پب چلاتے ہیں وہ دراصل پب کے اوپری حصے میں رہائش پذیر ہوتے ہیں۔‘ برطانیہ کے سب سے بڑے پب گروپس میں سے ایک گرین کنگ کے مالک نک میکنزی نے کہا کہ ممکن ہے کہ زیادہ تر پب بلوں کی ادائیگی نہ کر سکیں ،لوگوں کی ملازمتیں ختم ہونگی اور لوگ اپنے پبوں کے دروازے بند کرنے پر مجبور ہونگے۔‘ انہوں نے کہا کہ مقررہ قیمتوں کے معاہدوں کی تجدید کا وقت نزدیک ہے  اس لیے اب عمل کرنے کا وقت آگیا ہے۔


وہ پانچ برینڈ جنھوں نے آزادی کے بعد انڈیا کی پہچان بنائی

یہی وہ چیز ہوتی ہے جو صارفین کو کسی برینڈ کی محبت میں گرفتار کر دیتی ہے اور پھر وہ اسی کے ہو کر رہ جاتے ہیں۔ انڈیا میں بھی ایسے کئی مقامی برینڈ ہیں جنھوں نے گذشتہ دہائیوں کے دوران لوگوں کے گھر اور دل دونوں میں ہی جگہ بنائی۔ ان مشہور برینڈز نے انڈیا کو آزادی کے بعد خودکفیل بننے میں مدد دی اور صارفین کے رویوں کا بھی تعین کیا۔ یہی نہیں ان برینڈز نے اپنے اپنے شعبوں کو جدت بخشی۔ 75 سال بعد بھی یہ برینڈز عالمی سرمایہ کاروں کو انڈیا کی مارکیٹ کا راستہ دکھا رہے ہیں۔ اس رپورٹ میں ان میں سے چند نامور برینڈز کی تاریخ پر نظر ڈالتے ہیں جنھوں نے انڈیا اور اس کے شہریوں کو ایک پہچان دی۔ امول نے معاشرے کو ایک ایسے وقت میں آئینہ دکھانے کا کام بھی کیا جب کوئی اور برینڈ ایسا کرنے کا سوچ بھی نہیں سکتا تھا۔ ’امول گرل‘ کے اشتہاروں کے ذریعے سیاسی سکینڈل سے لے کر کسی اداکار کی موت تک ہر اہم واقعے پر تبصرہ کیا گیا۔ اس کے بارے میں یہ بھی کہا جاتا ہے کہ اس بسکٹ نے انڈیا کو متحد کیا۔ ماروتی نے انڈیا کی مڈل کلاس کا خواب پورا کرنے کے ساتھ ساتھ صارفین کے رویے کو بھی بدلا۔ سفر اور خواب، دونوں ہی جمہوری یعنی عام ہو گئے۔  خاندانوں  نے ماروتی سے جانا کہ ان کا جغرافیائی اور سماجی دائرہ وسیع ہو سکتا ہے۔ اس طرح سے احتیاط اور تحمل مزاجی کے لیے مشہور انڈین معاشرے نے بخوشی کھپت کی اگلے سرحد کا سفر طے کیا۔  1980 تک انڈیا کی مارکیٹ پر پرانے برینڈز کا غلبہ تھا لیکن نرما، جو ایک ڈیٹرجنٹ برینڈ تھا، نے گجرات کے احمد آباد شہر سے اس وقت اپنے سفر کی شروعات کے بعد بڑے بڑے برینڈز کو پیچھے چھوڑ دیا۔ اس برینڈ کی ایک اور قابل ستائش حکمت عملی یہ تھی کہ اس نے ان نکتوں پر بھرپور توجہ دی جو نہایت اہم تھے یعنی ایک معیاری پراڈکٹ مناسب قیمت پر فراہم کیا جس کے لیے بہترین ڈسٹریبیوشن ماڈل کا استعمال کیا گیا۔ یہ برینڈ اب ایک ایسے کاروباری جذبے کی علامت بن چکا ہے جو کامیابی کے لیے بھوکا ہے اور جسے انڈیا کی مارکیٹ میں کامیابی کا راستہ بنانا بھی آتا ہے۔ لیکن جیو نے شاطرانہ حکمت عملی کے ذریعے پانسہ پلٹ دیا۔ چھ ماہ تک مفت ڈیٹا اور کالز کی آفر  نے لاکھوں صارفین کو اس کی جانب متوجہ کیا اور انڈیا کی ڈیجیٹل مارکیٹ کو بدل کر رکھ دیا۔  جیو نے انڈیا میں ڈیجیٹل ادائیگی نظام کو بھی فروغ دینے میں کلیدی کردار ادا کیا۔ اگر اس کی کوئی ایک خامی ہے تو وہ یہ کہ اسی ڈیجیٹل انقلاب نے انڈیا میں معاشرے کی اس تقسیم میں بھی حصہ ڈالا جس میں آج یہ ملک پھنسا ہوا ہے۔


جنوبی کوریا: ’ہم بچے پیدا کرنے کی ہڑتال پر ہیں‘

جنوبی کوریا میں شرح پیدائش میں کمی چند نسلوں سے ہوئی اور خاندانوں کے سائز سکڑتے چلے جا رہے ہیں۔ جنوبی کوریا میں  1970 کی دہائی کے آغاز تک اوسطاً ہر خاتون کے چار بچے ہوا کرتے تھے۔  کسی ملک کی کم ہوتی آبادی اس پر شدید دباؤ اور اس کے مستقبل پر بڑا سوال کھڑا کر سکتی ہے۔  جیسے جیسے عمر رسیدہ آبادی کی طبی ضروریات اور پینشن کی ضروریات میں اضافہ ہوتا جاتا ہے عوام پر مہنگائی کا بوجھ بڑھتا جاتا ہے۔  ملک کی کم ہوتی نوجوان آبادی کے سبب لیبر مارکیٹ متاثر ہوتی ہے، ضرورت کے باوجود نوکریوں کو پر کرنے والے لوگوں کی قلت محسوس کی جانے لگتی ہے جس کا ملک کی معیشت پر اثر پڑتا ہے۔ سنہ  2020 سے ملک میں اس بارے میں خاصی فکر پائی جاتی ہے۔ رواں برس پیدائش کی شرح پہلی بار ملک میں ہونے والی اموات سے کم تھی۔  ماہرین کا خیال ہے کہ ملک میں پیدائش کی شرح میں ہونے والی کمی کے پیچھے حالیہ برسوں میں بڑھنے والا معاشی دباؤ اور کریئر پر عوام کی مزید توجہ بھی ہے۔  ماہرین کے مطابق ملک میں زندگی کی بنیادی ضروریات کے اخراجات بڑھ گئے ہیں، گھروں کی قیمتوں میں بے تحاشا اضافہ ہوا ہے۔ اس کے علاوہ کووڈ کی وبا کے سبب بھی بہت سے نوجوان جوڑوں  نے بچے پیدا کرنے کے منصوبے کو مؤخر کر دیا ہے۔ یہ ایک ایسا مسئلہ ہے جو آہستہ آہستہ بڑا ہوتا جا رہا ہے۔ اگر جنوبی کوریا کی آبادی مزید گھٹتی چلی جاتی ہے، تو وہاں معیشت کو چلانے کے لیے لوگ نہیں بچیں گے۔ اس کے علاوہ ملک کی بوڑھی آبادی کا خیال کون رکھے گا یا فوج میں کون بھرتی ہو گا؟ یہ مسئلہ سیاست دانوں کو بھی ایک عرصے سے پریشان کر رہا ہے لیکن وہ اس کا حل تلاش کرنے میں ناکام رہے ہیں۔ انھوں نے لوگوں کو بچے پیدا کرنے کے لیے راضی کرنے کی تمام کوششوں پر ہزاروں خرچ کیے، لیکن بات نہیں بنی۔  اس کی ایک اور بڑی وجہ خواتین کے لیے برابری کے مواقعوں کی کمی ہے۔ جنوبی کوریا کی خواتین تعلیم یافتہ تو ہیں لیکن کام کے مقامات پر انھیں اکثر برابری کے مواقع نہیں ملتے۔ ملک میں عورتوں اور مردوں کی تنخواہوں میں فرق دنیا کے کسی بھی دولت مند ملک سے زیادہ ہے۔  گھروں کے کام کے علاوہ بچوں کی پرورش کے بھی زیادہ تر کام خواتین کے حصے میں ہی آتے ہیں۔ ایسے میں بچے ہو جانے کے بعد خواتین کو مجبوراً کام چھوڑنا پڑتا ہے یا ان کے کریئر کو شدید دھچکہ لگتا ہے۔  آج بھی وہاں خواتین کو کریئر اور بچوں میں سے کسی ایک کا انتخاب کرنا پڑتا ہے۔ اور آہستہ آہستہ ایسی خواتین کی تعداد میں اضافہ ہو رہا ہے جو بچوں کی خاطر کریئر کی قربانی دینے کے لیے تیار نہیں ہیں۔